text:
All posts tagged "AVB"
-
AVB/ 3 weeks ago
AVB Meet & Greet
Ayera anochi den Allegra Bistro situa den Courtyard by Marriott Aruba Resort a tuma luga e prome “Meet & Greet” di...
-
AVB/ 6 months ago
Dakota ta corona campeon di Division Honor, ganando RCA den un final pa prome biaha desde 1983
Antesala di e final Dakota ta campeon un biaha mas, nan di 17 titulo, e di dos ekipo rubiano cu mas...
-
AVB/ 9 months ago
Seleccion di Aruba ta celebra victoria riba nos suela despues di hopi tempo – venciendo ekipo internacional 3-0.
Comentario Despues di hopi tempo, casi shete anja pa ta specifico, e fanaticada di futbol na Aruba alfin ta haya un...
-
Division Honor/ 10 months ago
Siman 10 – Division Honor a cuminsa atrobe – den di dos rond tur wega ta crucial
Division Honor a ‘start-sali’ e weekend aki un biaha mas despues di e receso di dianan di fiesta di fin...
-
AVB/ 10 months ago
‘Executive Mentorship Program’ workshop di AVB hunto cu Concacaf
Diasabra a cuminsa dos dia di EMP (Executive Mentorship Program) workshop pa e bestuur di AVB, cu asistencia di David Sabir...
-
AVB/ 10 months ago
Awe AVB ta celebra 90 aña di existencia
Arubaanse Voetbal Bond (AVB) awe diasabra 29 di januari 2022 ta celebra nobenta aña di existencia. Tabata nuebe decada pasa cu...
-
AVB/ 11 months ago
AVB lo celebra nan di 90anja aniversario cu un All Star Game
Dia 29 di Januari proximo, e federacion di futbol, AVB lo cumpli 90 anja. Y mas cu claro mester celebra e...
-
AVB/ 12 months ago
Loting pa e Copa Betico Croes 2022 ta conoci
Dialuna anochi, na e Technical Center di Arubaanse Voetbalbond, AVB a hasi e loting pa loke ta e Copa Betico Croes...
-
Division Honor/ 12 months ago
Siman 9 – Ultimo fecha di e prome rond di campeonato – speransa tin ainda pa algun ekiponan, Bon Pasco!
Den resumen: RCA, cariciando e liderato di e campeonato, cu ‘momentum’ bou nan halanan despues di nan victoria den ‘e clasico’....
-
Division Honor/ 12 months ago
Siman 7 – Dakota ta sigui ‘lider riba tabla’, e bataya pa top cuater y decenso a intensifica, pero, mara faha, e ‘Clasico’ ta na caminda
Siman 7 – un resumen Un siman cu a produci un total di 27 gol den 5 partido, e tabla di...


c: text/html

text:
Watty Vos Boulevard/ Bushistraat, Ponton: Diasabra algo despues di 6’or y mey di atardi, alarma a wordo bati pa Nissan Sentra cora kima, cu tabata coriendo riba e caminda di direccion contrario (spookrijder) riba Watty Vos Boulevard. E spookrijder a wordo señala un poco pabou di e rotonde di Tanki Leendert. E tabata bayendo direccion pabou riba e caminda contrario y riba dje e tabata coriendo lus paga.
E patruya di polis cu a topa cu ne riba caminda y a bira bay su tras cu zwaailicht y sirena, pero ni asina e chauffeur no a respeta ordo di polis y a sigui core. Mesora a cuminsa un persecusion, asistencia di mas patruya di polis a wordo pidi, nan a sigui e Nissan Sentra cora kima den Madiki Kavel, e la bay direccion di Ponton y den Bushistraat e la dal contra un patruya di polis. E chaffeur a para e auto na un compleho di apartamento den e caya aki.
E homber a resisti fuertemente su detencion, pero e agentenan a logra domine y a pone riba vloer. E homber tabata tin su uniform di trabou bisti. E la wordo deteni y transporta pa warda di polis. E Nissan Sentra a keda confisca y takelwagen a hib’e warda di polis. Mirando cu e chauffeur a dal contra e auto di polis, Polis di trafico mester a presenta pa tuma datos.

robotstxt: allowed

filter: keep


text: Diadomingo atardi a drenta informe di un problema andando unda tin un muher canando manera perdi of bao influencia di un of otro substancia, mesora a dirigi un patruya na e sitio. Na yegada di e patruya a bin topa na un cas un persona cu a bisa cu un persona cu e conose a bin su cas y a bay cu algun pertenencia. Net e doño a yega y a haye cu su pertenencianan y dal e homber tuma su pertenencianan y bay su cas bek. Un otro auto a pasa recoge e muher y e homber djey bandona e sitio. Polis a bisa e homber cu e por pasa entrega keho na recherche.


text:
Hinduismo
Hinduismo ta e religion predominante i original di e subkontinente di India. Hinduismo mayoria biaha ta wordú referi komo Sanātana Dharma (un termino sanskrito nifikando "lei di eternidat") dor di su siguidornan. Tiponan generiko di Hinduismo, ku ta purba di akomoda un variedat di bista kompleho, ta span for di Hinduismo Vediko te ku tradishon di bhakti. E kuater koriente prinsipal ta vaishnavismo, shaivismo, shaktismo i smartismo. Hinduismo tambe ta inklui tradishonnan yogiko i un gran kantidat di "moralidat diario" basá riba e konseptonan di karma i dharma, ademas di e normanan soshal manera kustumbernan di kasamentu.
Hinduismo ta formá di tradishon nan diverso anto no tin un solo fundadó. Entre su raisnan ta e religion historiko di Vedic di India durante e Era di Heru, anto basá riba esei Hinduismo mayoria biaha ta wordu konsidera komo e "religion bibo mas bieu" òf e "tradishon mas bieu ku ainda ta wordu praktika".
Plamamentu[editá | editá fuente]
Demografikamente, Hinduismo ta e di tres of di kuater religion mas grandi na mundu despues di Kristianismo, Islam i posibelmente Budismo, ku mas ku 1.000.000.000 di adherente, di kua aproksimadamente 1 bion, ta bibá na e republika di India. Otro poblashonnan signifikante ta na Nepal (23 míon), Bangladesh (14 míon) i e isla indones di Bali (3.3 míon).
Skritura[editá | editá fuente]
Un kantidat grandi di teksto ta wordu klasifiká komo Hindu, dividi den tekstonan Śruti ("revelá") anto Smriti ("rekordá"). E tekstonan aki ta diskuti teología, filosofía i mitologia, i ta duna informashon tokante e praktika di dharma (bida religioso). Entre e tekstonan aki, e Vedanan ta e autoridat mas haltu, di mas importante i antiguedat. Otro skritura importante ta e Upanishadnan, Purāṇa-nan i e epikonan di Mahābhārata i Rāmāyaṇa. E Bhagavad Gītā, un tratado di e Mahābhārata, papiá dor di e dios Krishna, ta di importansia spesial.


text:
Hendenan ta shòp mas salú den supermerkado virtual "online".
Según un investigashon na Universidat di Gent, hendenan ku ta bestèl komestibel “online” lo ta kumprá mas salú, ku ora nan bishitá un supermerkado. Esnan ku ta hasi kompra físikamente den un supermerkado, hopi biaha ta kumpra kosnan insaludabel manera chips i chukulati, kompará ku hendenan ku ta hasi kompra “online”. Durante e estudio a analisá mas di 32.000 bishita na tiendanan di mas o ménos 4.300 konsumidó. E partisipantenan akí tabata konsistí di konsumidónan ku ta hasi kompra variá tantu “online” komo “offline”.
For di e investigashon a sali na kla ku ora un konsumidó hasi kompra “online” e ta kumpra un promedio di 5.7% na alimento insaludabel. Ora e mesun konsumidó kumpra den un tienda normal, e ta gasta 10.4% na alimento insaludabel.
E alimentonan insaludabel a ser partí den sinku kategoria (snèk salu, chips, chukulati, mangel) i den kada kategoria a haña e mesun relashon, esta ku “online” ta gasta proporshonalmente ménos na alimentashon insaludabel.
Segun e investigadónan, splikashon pa e fenómeno ta e diferensia den e presentashon di e produkto. Produktonan den supermerkado ta tenta mas i ta mas difísil pa resistí ku potrèt di snèknan i kos dushi den un tienda vitrual. Otro motibu importante ta ku ora bo kumpra un produkto den supermerkado bo por kom’é mesora.


text:
Ebonnye L. Rodriguez ta nací 6 di Juni 1977 na Suecia, di mayornan Arubiano. E ta studiante fulltime na Universidad di Aruba den e facultad di ley y mama di un yiu homber di 7 aña cu jama Vitali Noa. Ebonnye a cuminsa scirbi fey ora e por a usa un potlood. Na un edad basta jong a cuminsa scirbi comedia pa su scol primario, unda cu e docentenan tawata stimul’e y juda den producshon di e comedianan. Ela discubiri su pasion pa scirbi poesia, storia nan pa mucha, letra di cancion y hopi mas, pero nunca a publica niun di su trabaonan.
Su inspirashon e ta saka for di e experiencianan di bida: un holor of un sentimento, un combersashon of nos naturaleza y door di observa y analiza hende.


text:
E FEM 2 lo stipula e caminda nobo rumbo finansa publico manehabel
Na 2018 Minister di Finansa a laga traha un Memorando Financiero Economico FEM cu tabata e guía pa Gabinete Wever-Croes traha pa yega na un finansa publico balansa.
E FEM a sirbi como base pa stipula un caminda pa yega surplus den aña 2021, pero na fin di aña 2019 caba Aruba a yegana e situacion di un surplus despues di 12 aña cu nos Pais a conoce solamente deficit presupuestario. Pa aña 2020 a premira un surplus di 46 miyon florin, pero destino a dicidi otro cu e pandemia di COVID cu a afecta Aruba su economia y finansa publico grandemente.
E realidad financiero ta cambia
E pandemia a cambia Aruba su panorama financiero na unda nos aperde un tercer parti di nos economia y cune Pais Aruba a perde 834 miyon florin na entrada den e ultimo 3 añanan.
Gobierno mester a haci un prestamo di 1482 miyon florin di Hulanda pa por a sigura cu Aruba su economia por a wanta e efecto di e pandemia, pa tur hende por tabatin un entrada digno, pa sigura e stabilidad di nos fondo di seguro social y di salubridad ademas di cumpli cu e obligacion financiero di Aruba den exterior. Nos Pais a cuminsa recupera, turismo a yega e nivel di aña 2019 y cune nos economia ta recupera grandemente y entrada pa Gobierno ta premira di yega e nivelnan prome cu e pandemia.
Sinembargo e pandemia ta laga Aruba atrás cu un debe grandi riba e nivel di debe cu tabata grandi caba. E realidad financiero di Aruba ta bolbe cambia y ta pone cu mester haci algun cambio na e caminda cu nos a scoge pa yega na un finansa publico sostenibel.


text:
ORANJESTAD,Aruba
E iniciativa pa rescata, restaura y renoba nos teatro di Ser’i Noka ya ta conoci pa hopi di nos habitantenan. Un noticia cu sigur a wordo ricibi cu hopi alegria y entusiasmo no solamente door di e habitantenan di Santa Cruz pero di henter nos isla. Hopi ciudadano ya a uni nan mes na e causa positivo aki pa proteha parti di nos herencia y rebiba un teatro cu tin un balor historico y cultural hopi valioso pa Aruba y nos futuro generacionnan.
Fundacion Go Cultura cu cooperacion excelente di Parokia di Santa Cruz ta haciendo tur esfuerzo pa e anfiteatro di Ser’i Noka por recobra su prominencia bek den nos comunidad.
Ta importante tambe pa nos balora nos raiz, aprecia nos cultura y reconoce nos historia. Pesey awe nos ta duna balor na esnan cu a crea un teatro unico, meymey di un naturaleza magico y encantador.
Nos historia ta sumamente importante pa yuda nos compronde y defini ken nos ta y di unda nos ta bin.
Den esaki, personanan visionario y creativo cu a hunga un rol importante den desaroyo positivo di nos isla ta para central.
Nos ta considera nan nos “heroenan local” cu nunca a traha pa wordo reconoci sino pa yuda eleva nos comunidad. Personanan extraordinario cu a bin hunto pa logra algo mas grandi cu nan mes.
Pesey awe nos ta pone den luz principal e personanan cu a soña, a tuma iniciativa y a cumpli cu nan meta noble pa duna cultura y creatividad un lugar mas prominente den nos comunidad pa asina awe nos tambe por tin un patrimonio nacional cu ta conociendo un era y desaroyo nobo den su existencia.
Manera cu ya nos a haci conoci den algun publicacion anterior, dos persona elemental den e inicio di e teatro di Ser’i Noka, tabata Sr. Piet Eelvelt y Sr. Domi Tromp.
Visionario y pioneronan creativo cu hunto cu Stichting Teatro Arubano y Mascaruba, a mira e posibilidad hopi cla pa construi un teatro den aire liber cu awe nos conoce como e “Teatro di Ser’i Noka”.
Un iniciativa cu a nace na principio di aña 1963 for di e deseo di Sra. Nena Vrolijk pa aporta na e celebracion di 100 aña di Parokia di Santa Cruz cu un obra teatral. E obra cu a pensa riba dje tabata un adaptacion na Papiamento cu a wordo haci na 1954 door di drs. R. G. Römer di e obra di tempo medieval: “Mariken van Nieumeghen”. E obra teatral aki cu primeramente a wordo presenta na Corsou durante december 1954 como “Mari di Malpais” y cu lo a wordo yama “Maria di Mahuma” na Aruba, a conoce un cambio den nomber, debi na e localidad caminda a scohe pa present’e, cu ta Ser’i Noka. Pues el a ricibi e nomber: “Maria di Ser’i Noka”.
Te cu awe, “Maria di Ser’i Noka” cu tabata e prome obra presenta den Teatro di Ser’i Noka, ta wordo comenta entre esnan cu a experencia su estreno riba 8 di december 1963.
Tambe ta sumamente importante pa menciona cu pa por a cuminsa y concretisa e trabaonan aki, tabata necesario pa un grupo di personanan capacita, dedica y sumamente balente bin hunto pa logra esaki.
Entre nan nos por menciona un baluarte di e pueblo di Santa Cruz cu ta Sr. Leonardo “Nadi” Croes.
Un persona cu tabata semper activo riba tereno social, deportivo y politico cu a haci masha hopi, no solamente pa Santa Cruz, pero pa nos isla en general.
Sr. Nadi Croes ta ser considera como un di e pilarnan den realisacion di construccion di Credit Union Santa Cruz, un lugar pa hopi feria. Tambe e tabata un motor tras di e realisacion di un kleuterschool pa Santa Cruz.
Sr. Croes tabata un politico activo for di 1949 te cu 1969 y tabata miembro di Eilandsraad. E ta autor di creacion di loke nos conoce awe como veld di Winston.
Bao guia di Sr. Nadi Croes tur e trabaonan pa cu e teatro di Ser’i Noka a tuma lugar, cu ayudo y apoyo di varios habitante di Santa Cruz cu tambe a coopera inmensamente na realisacion di e hazaña unico aki.
Tambe nos mester menciona nomber di Sr. Joe Werleman y Sr. Mario Croes cu tabata esnan encarga pa traha un dam (actual escenario di teatro di Ser’i Noka) y asina desvia e “rooi di awa blanco” y traha un rooi nobo cu ta pasa awor patras di e escenario di Ser’i Noka. Tur esaki nan a haci voluntariamente durante nan tempo liber.
Na mes momento ta importante tambe pa menciona nomber di Sr. Beto Werleman cu ta esun cu a percura pa na 1964, construi e “trapinan” pa asina e publico por a sinta.
Sr. Nadi Croes ta elemental tambe den construccion di e cruz di piedra riba un di e barancanan mas halto di Ser’i Noka. Un simbolo sumamente importante pa e bario di Santa Cruz.
Pastoor Jansen e tempo ey a aserca Sr. Nadi Croes pa traha esaki cu restonan di e imagen di estatua di Cristo Rey combina cu tur tipo di piedra di varios parti di nos isla, cristalnan y quartz blanco.
Cu sosten di Parochieraad, entre otro Sr. Ceril Wernet, Sr. Beto Werleman un bes mas, Sra. Mashi Angela, Sra. Florencia Lampe y Sr. Coby Croeze.
Y asina e cruz aki a wordo bendiciona y inaugura riba Bierna Santo, 12 di April 1968.
Esaki ta un ehempel bibo cu ora bo tin creatividad, vision, curashi y determinacion, bo por logra hazañanan positivo y impactante cu lo tin influencia riba miles di persona pa hopi generacion.
Nos ta sigur cu familiarnan di e personanan menciona den e texto aki ta sinti nan mes sumamente orguyoso di nan sernan keri.
Abo tin historia di “Ser’i Noka” cu bo ta desea di comparti cu nos?
Kizas potret, articulo di corant, video of simplemente anecdotanan interesante?
Sinti bo liber pa comunica cu nos na 5830808 of info@gocultura.org
Fuente: Amigoe di Curaçao, delpher.nl y coleccion digital arubiana-caribiana


text:
ORANJESTAD – Diahuebs pasa Minister Maduro a firma e contrato cu Secretario di Estado Van Huffelen pa Aruba por haya e suma di 12 miyon florin di sosten di likidez for di Hulanda pa yuda cubri e necesidad financiero den e prome kwartaal di aña 2022. Riba e mesun dia Gobierno a ricibi tambe 346 miyon florin for di Hulanda pa por cubri debenan internacional cu mester wordo refinancia den aña 2022. E ultimo aki a keda acorda na augustus 2021, cu Hulanda lo presta Aruba e fondonan necesario pa cubri e debenan internacional den aña 2021 y 2022. Den 2021 a ricibi 177 miyon y awor a ricibi 346 miyon. Ta bon pa remarca cu e refinanciamento aki via Hulanda no ta hisa e debe di Aruba, e ta trece si un alivio di gasto di interes. Normalmente lo a busca e refinanciamento aki riba mercado internacional na un interes 5.5%, pero via Hulanda nos ta haya un interes reduci di 2.6%.
Danki na e acuerdo aki cu Hulanda, Aruba no obstante e crisis financiero cu e pandemia a trece cune, por a sigui cumpli cu su debernan financiero.


text:
Desishon di gobièrnu ta hasi daño na selekshon di futbòl.
E desishon di gobièrnu pa pone elekshon riba mésun dia ku selekshon nashonal di fútbòl ta hunga, ta inkomprendibel pa Eldon "Peppie" Sulvaran. Segun e fanátiko di fútbòl, e partido ta sumamente importante pa Kòrsou buska klasifikashon den Caribbean Cup, ku alabes lo nifiká klasifikashon den Golden Cup. Biones di hende rònt mundu ta mira Golden Cup. "Tin 15 biaha mas ta tantu hende rònt mundu ku ta wak Golden Cup, kompará ku Serie Mundial di beisbòl," segun Sulvaran. Komo tal presensia di Kòrsou den e torneo lo ta un propaganda impagabel. Ademas den kaso di klasifikashon, FFK lo por kobra miones di dòler na derechi di transmishon. E sèn aki por bolbe invertí den futbòl hubenil. Segun Sulvaran, e desishon di gobièrnu lo hasi daño inmenso na e selekshon ku lo hunga na kas sin gran públiko.


text:
Introdukshon
E anomalia ta den e sistema di kondusí stimulashon. E sistema aki ta garantisá ku e múskulo di e kurason ta sera i relahá. Komo konsekuensia di esaki bo kurason por bati muchu lihé, muchu poko poko òf iregular. Tin aritmia di kurason ku no ta dañino, pero tambe tin ku ta grave.
Mas informashon? Bishitá hartstichting.nl
Eksaminashon
Pa eksaminá e ritmo di bo kurason i konstatá un anomalia, e kardiólogo por hasi un variashon na tèst, manera por ehèmpel un eksaminashon elektrofisiológiko. Banda di esei otro tèst tambe ta posibel.
Video di kurason (elektrokardiograma, E.C.G.)
Ku un E.C.G. nos ta midi e aktividat eléktriko di e múskulo di bo kurason.
E aparato di E.C.G. ta hasi esaki visibel den un gráfiko riba un pantaya òf riba papel. Ta un eksaminashon lihé i seif ku no ta hasi doló.
Eksaminashon di baiskel (ergometria)
Durante un eksaminashon di baiskel, un tékniko ta traha un E.C.G. miéntras abo ta kore baiskel.
Durante ehersisio e kurason mester traha mas duru i mester di mas energia i oksígeno. Komo resultado di esaki, un eventual anomalia di kurason ta bira mas visibel ku un E.C.G. durante un eksaminashon di baiskel. Ku e eksaminashon aki, e kardiólogo por evaluá kon e fluho di sanger pa e múskulo di bo kurason ta durante ehersisio.
Holter (registrashon di ritmo di kurason)
Ku un holter, tambe yamá ECG dinámiko, un aparato ta graba e ritmo di bo kurason pa por lo ménos 24 ora. E aparato ta mas o ménos e grandura di un telefòn selular (grandi). E ta den un saku ku bo por karga rònt di bo garganta. Durante e eksaminashon bo mester mantené un dagbuk.
E eksaminashon aki por dura 24 ora òf mas.
Tratamentu
Bo kardiólogo por trata aritmia di kurason ku, por ehèmpel, remedi. Banda di esei tambe tin vários otro opshon pa tratamentu, manera ablashon i e posishonamentu di un desfibriladó interno (ICD).
Elektrokardioversion
Un elektrokardioversion ta un tratamentu pa restourá e ritmo iregular di kurason pa un ritmo di kurason regular. Esaki por enbolbí fibrilashon di e kurason. Ku un elektrokardioversion bo ta haña un shòk eléktriko. Esaki ta pasa ora bo ta bou di anestesia general.
Posishonamentu di un pacemaker
E kardiólogo por posishoná un pacemaker si bo tin un ritmo di kurason muchu poko poko i/òf si bo kurason no ta bati bon mas.
Un pacemaker ta yuda bo kurason funshoná mas mihó posibel dor di regularmente dun’é koriente eléktriko. Bo no ta sinti esaki. Un pacemaker por tin 1, 2 òf tres kabel/elektrode. Esaki ta dependé di e rason pa kua bo ta haña un pacemaker. Bo kardiólogo lo palabrá esaki ku bo adelantá.
Un pacemaker ta un aparato elektróniko chikitu. E pacemaker ta konsistí di un bateria i elektrónika ku ta den un kashi di titanio. E kurpa ta tolerá e metal aki bon. E kabelnan ta garantisá ku e koriente ta yega na e kurason. Via e final di e kabel e pacemaker ta duna un impulso di koriente na e kurason. E elektrónika di e pacemaker por keda kompará ku un kòmpiuter hopi chikitu. E bateria ta sòru ku e pacemaker por hasi su trabou pa vários aña.
Klínika i departamento pa pashèntnan ambulatorio
Kardiologia
Un kardiólogo ta spesialisá den rekonosé i trata kondishonnan di e kurason i adernan grandi.


text:
Registra bo trabou como organisacion social...
Fundacion, scol, institucion di cuido, centro di bario, grupo di scouting y club di deporte atencion!
Ata bo oportunidad pa haci un trabou grandi y riba dje recluta boluntario nobo. Drecha e speelplein di scol of e speeltuin di centro di bario, bai keiro un dia cu nos grandinan of pasa un man di verf den e cantina di e club di deporte.
Participa ta facil!
Registra bo trabou riba e website aki. Boluntarionan interesa por inscribi pa duna bo organisacion un man via e website aki.


text:
Fundashon Alton Paas ta gradisí tur esnan ku a yuda aportá na Dushi Sòpi ku ta e promé fundraising di 2022. E promé fundraising aki a bai den forma di un bendementu di sòpi. Tur hende por a kumpra karchi adelantá i skohe entre sòpi karni i sòpi bèrdura.
Por bisa ku e fundraising aki tabata un eksito. Tabata tin 700 karchi pa bende i a logra bende tur karchi. For di e djaweps promé ku dia di tuma Sòpi ya mester a anunsia ‘Sold Out’ di karchinan. Loke a hasi esaki posibel ta e diferente kompanian ku a paga pa sòpi ku por a keda entregá na personanan den nesesidat via Voedselbank.
Total 368 sòpi a keda entregá na personanan den nesesidat di kual 300 a bai via Voedselbank pa e organisashon Daily Meal program ku ta yuda pa duna kuminda kayente na hendenan den nesesidat. Esaki ta loke a pone ku e fundraising aki tatin dòbel impakto. Pasobra banda di yuda yega na fondo pa mehorá kalidat di bida di personanan ku un limitashon fisiko via nos fundashon, tambe por a hasi algun persona den nesesidat kontentu ku un dushi sòpi.
Tabata tin hopi entusiasmo di e Dushi Sòpi ku for di promé ku 12’or ya kaba tabatin hende ku a bin pa tuma nan Sòpi i asta ku tabata interesá pa sinta kome na Hofi Bill mes. Segur ideanan pa konsiderá pa futuro.
Mester gradisi Koki Malcolm Helmijer i su kolaboradornan pa e sosten ku e sòpinan. Ta mesun kòki ku ta prepará kosnan di kome durante Fitness Challenge i ku ainda por a konta riba su sosten pa prepará e Dushi Sòpi pa e okashon aki tambe. Nos ke gradisí sra Roos ku a logra traha tur e 700 pan seránan. Tin diferente otro organisashon i kompania mas ku tambe nan aporte tabata hopi balioso pa e èksito di e fundraising.
Por último mester gradisi tambe e boluntarionan ku a yuda riba e dia ei. Algun di nan ta personanan ku ya na diferente okashon ta yudando Fundashon Alton Paas i otronan ku ta pa promé bia ku nan ta yuda. Un gradisimentu spesial na nan pasobra dor di nan por a sòru pa tur sòpi tabata kla prepará pa Voedselbank i tur e otro personanan ku a bin pa tuma nan Sòpi.


text:
Category: SOCIAL
9 aña invertiendo den nos muchanan Pasa Pret cu Rotaract 2022 Ban Bek Caiquetio
ORANJESTAD – Den cuadro cu dia internacional di mucha, Pasa Pret cu Rotaract a celebra su di 9 edicion cu wega y actividadnan divertido cual…
Celebrando dia di Gracia CU BONDAD PA NOS PROHIMO
MACUARIMA, SANTA CRUZ: Ayera den oranan di mainta un equipo special a bay den cayanan di Oranjestad hunto cu famia Ramchandani-Godet un biaha mas pa…
Update di Encuesta di Mucha y Hoben 2022
Desde diabierna 14 di oktober 2022, Oficina Central di Estadistica (CBS) ta ehecutando un encuesta tocante mucha y hoben: Encuesta di Mucha y Hoben…
Ban Bek Club Caiquetio cu Pasa Pret cu Rotaract. Un evento pa celebra derechonan di nos muchanan
Rotaract Club of Aruba ta contento y orguyoso di por presenta un otro edicion di e evento anual tan gusta cual ta “Pasa Pret cu…
CBS ta anuncia e start di e Encuesta di Forsa Laboral November 2022
Cuminsando dialuna 14 di november 2022, Oficina Central di Estadistica (CBS), conhuntamente cu Departamento diLabor y Investigacion (DAO) lo ehecuta e Encuesta di ForsaLaboral November…
Kiko ta stroba hendenan ku un desabilidat bin dilanti?
WILLEMSTAD, Segun sifras nan di VIC di 2017, nos tin 9% di nos poblashon ku un desabilidat fisiko pero tin hopi tipo di desabilidat mas…
Aruba Lions Club a hasi entrega di supremionan.
Aruba Lions Club den su aña di celebracion di 75 anniversario, a sakasu premionan di rifa di auto y diabierna ultimo a hasi entrega…
MINISTER ENDY CROES A PRESENCIA “SEMPER TALI” UN HOMENAHE NA E LEGENDARIO TALIWEVER.
ORANJESTAD – Diabierna ultimo den Cas di Culturarondona pa famia, conoci, amigo y sernan keri a tuma luga un anochi dedica na sr. Nero Tali…
One Happy Island Lions Club a celebra su prome 5 aña sirbiendo comunidad di Aruba
Recientemente One Happy Island Lions Club a celebra su prome 5 aña sirbiendo comunidad di Aruba. Special pa e celebracion aki nos a conta cu…
Sra. Lilly Prince a ricibi medaya di merito for di One Happy Island Lions Club.
Sra. Lilly Prince a ricibi e medaya di merito for di Aruba One Happy Island Lions Club. E medaya di merito di Lions Club International…


text:
Pago di Prima y Loonsubsidie na SVb
Pa ley SVb tin e obligacion pa maneha e fondonan di Seguro di Malesa y Accident, di Cesantia y di Loonsubsidie separa. Esaki ta nifica cu pagonan di prima di Seguro di Malesa y accident (ZV/OV), prima di Cesantia y pago di Loonsubsidie mester wordo paga riba cuentanan bancario separa di SVb.
Ora di haci pago via banco nos ta urgi pa controla bon pa e tipo di pago bay na e cuenta bancario corespondiente. Importante tambe ta pa pone den e descripcion e werkgeverscode (number di e compania) sigui pa e number di e factura.
Den caso cu ta haci pago riba e cuenta bancario incorecto, of sin descripcion corecto, administracion di e pago por haya un retraso of e pago por ser desconta for di debe incorecto.
Pa mas informacion bishita nos pagina ‘Pago di prima na SVb’:
https://www.svbaruba.org/prima


text:
Presidente Manuel Santos di Colombia ta gana premio Nobel di Pas.
Sinku dia despues ku pueblo di Colombia a rechasá e akuerdo di pas entre gobièrnu di e pais i FARC, presidente Juan Manuel Santos ta gana premio Nobel di Pas. E komité norwechi di Nobel a elogiá Santos pa su determinashon pa para e guera sivil mas largu den Amerika Latina. Mas ku 200.000 kolombiano a muri durante e guera ku a kuminsá den dekadá 60. Tradishonalmente ta duna ambos partido e premion den un proseso pa yega na pas, pero den e kaso aki a duna e premio solamente na e presidente di Colombia. “Dor di duna e premio na Santos, no ta nifiká ku ta menospresiá e otro partidonan,” asina presidente di komité, Kaci Kullman a bisa Associated Press. Presidente Santos a dediká e premio na pueblo kolombiano. “E premio aki ta di boso,” el a deklará for di kas presidensial, den kompania di su kasá Maria Clemencia. “E premio aki ta pa e viktimanan i no tin mas viktima”, Santos a bisa. Rodrigo Londoño di FARC, mihó konosí komo Timochenko a bisa den un reakshon ku e úniko premio ku nan ta asipirá ta esun di pas i hustisia sosial pa Colombia. Opositor di Santos i lider di e kampo di “no”, Alvaro Uribe a reakshoná via su kuenta di Twitter. “Mi ta deseá ku e premio lo kondusí na kambia e akuerdonan dañino pa demokrasia,” Uribe a ekspresá via retnan sosial. E akuerdo ku pueblo kolombiano a rechasá den referèndum, ta enserá entre otro ku e rebeldenan di FARC ta entregá nan arma i konfesá nan krimennan pa evita prizòn. Ademas FARC tin garantia di 10 asiento den Kongreso te ku 2026.


text:
ORANJESTAD – Prome di januari 2023 ta yegando rapidamente sin claridad riba ley fiscal nobo. Asina e gremio comercial Aruba Trade and Industry Association (ATIA) ta bisa diamars. Segun e gremio, Gobierno di Aruba (GoA) a informa comunidad di Aruba na augustus cu no lo continua, pa awo, cu e reforma fiscal pa un sistema di BTW, pero a opta pa keda cu e sistema actual y hisa BBO. Adicionalmente, GoA a informa cu nan a opta pa introdci algun di e medidanan cu mester a bin cu e reforma fiscal pa un BTW, awo hunto cu e subida di e BBO. ATIA a vocifera den pasado caba riba algun di e medidanan.
ORANJESTAD - Conforme e tarea di e Comite di Maneho Monetario (CMM) pa evalua, determina y duna transparencia riba e accionnan di maneho monetario di Banco Central di Aruba (BCA), BCA ta comunica lo siguiente. Durante e reunion di 12 di oktober 2022, CMM a dicidi pa mantene e reserva obligatorio na 24,0 porciento entrante 1 di november 2022. Di e manera aki, e banconan comercial mester tene un balansa minimal na BCA cu ta igual na 24,0 porciento di e depositonan riba termino cortico di nan clientenan. E decision pa mantene e reserva obligatorio na 24 porciento ta basa primordialmente riba e bahada continuo den e nivel di likides excesivo na e banconan comercial, ademas di un nivel adecua di reservanan stranhero persistente.
ORANJESTAD – E arubiano Roccini Anthony ta bay dirigi e division financiero di OE AZV. Asina e director Edwin Jacobs a confirma dialuna pa noticiacla. Segun Jacobs, despues di un proceso di reclutacion cu a tuma su debido tempo, e instituto a yega na un acuerdo cu sr. Roccini Anthony pa guia e Division Financiero e proximo añanan di OE AZV.
ORANJESTAD – E aeroliña sueco Sunclass Airlines ta bolbe bula pa Aruba. Noticiacla a raporta esaki algun tempo atras caba, pero e siman aki e portal renombra caribense Caribbean Journal ta confirma. Segun e portal, e aeroliña a cuminsa su servicio bek entre Stockholm y Aruba, citando fuentenan di aeropuerto di Aruba. E buelonan ta dos biaha pa luna riba diahuebs. Ta prome biaha cu Sunclass ta bula bek pa Aruba desde cu e pandemia a cuminsa dos aña pasa. E ruta cu e aeroliña lo bula, ta sigui te cu maart di 2023 usando avion airbus A330.
(ADVERTORIAL)
(ADVERTORIAL)


text:
Diabierna 31 di maart di 7.00 – 9.30pm nos kier invita boso pa pasa na Beam (upstairs) unda por admira diferente obra di man y arte inspira door di weaving. Artista Local Jess Wolff (Luna & the Wolff) lo ta presentando un expo di e resultadonan di participante di e weaving workshop cu a tuma lugar na January.
E workshop a consisti di 3 les unda por a siña y practica e tecnica basico den diferente manera. Weaving ta un tecnica di artesia cu ta hunga un rol grandi den nos historia y herencia cultural.
Noemi Geerman: “Loke mi experencia den e les nan tawata hopi relahante, eenmaal mi a cuminsa mi no por a stop, y loke mi a gusta mas tawata cu tin differente tecnika pa weave, mi ta recomenda tur hende try it pa e experencia.”
Yolanda Pronk: “Loke ma gusta ta cu ma sinja algo nobo. Y una bes bo gara e manja, bo ta bira adicto na dje. Tmb e ta ontspan bo masha hopi mes.”
E ofishi aki a forma un gran parti di nos economia den pasado y tabata wordo uza pa traha obheto nan util manera, paña, makutu, hamaca, Sombre y hasta cas di torto. Den pasado hopi persona a practica y pasa esaki over na e siguiente generacionan. Despues cu e technica aki a wordo tuma over pa e tecnologia moderno casi no a wordo practica mas aki na Aruba. Practica di weaving ta yuda mehora bo fijne motoriek y tambe ta yuda stimula bo creatividad y duna un effecto relahante, ta yuda bo concentra mihor y tambe ta wordo usa den un manera therapeutico.


text:
All posts tagged "Torneo AVB"
-
Siman 3 a defini e tabla di clasificacion di torneo AVB, nos tin un lider absoluto.
Un fin di siman cu a brinda nos varios weganan sumamente interesante y atractivo cu masha hopi gol, siguientemente e resumen...
-
Resumen siman 2 torneo AVB 2021
E siman dos di e torneo AVB a regala nos weganan cu hopi gol y futbol atractivo pero tambe weganan sera...
-
Resumen siman 1 torneo AVB 2021
E prome weekend di e Torneo AVB 2021 a resulta uno hopi interesante y excitante, siguientemente un resumen. E torneo ta...


text:
Mester drecha Departamento di Labor y bini cu inspeccion na pia di trabou. Mester cumpli cu principio y respeta derecho di trahadonan. Esaki ta locual cu presidente di sindicato FTA Hubert Dirksz a bisa den un declaracion.
Dirksz a bisa cu sigur nan no ta di acuerdo cu flexibilisacion di leynan laboral, ya cu tin otro forma pa yega na loke kier logra. Flexibilisacion di lenanlaboral ta nifica kita proteccion di trahadonan.
“Na Aruba tin un ley pa protege e trahado y awo e dunado di trabou kier kita esaki. Tin cierto politiconan cu kier bay den e direccion ey. Nos ta haya hopi inhusto si bo tin den bo metanan sostenibel di Nacionnan Uni poni cu mester tin trabou decente, e trahado no por bira un catibo.”
Dirksz a splica cu si un comerciante mester aumenta productividad pa crea ganashi, esey ta posibel. Pero e trahado no por perde su balor y ta mand’e cas ora cu e doño di trabou kier.
Mester tin tur trahado registra na tur instancia concerni. No por explota e trahado. Den e parti aki FTA ta sinti cu tin un fayo den e parti di control, un falta di inspeccion na pia di trabou.
Den nan trabou di sindicato a topa cu casonan cu trahadonan no ta registra ni e compania mes, corda pa cumpli cu e aspectonan di siguridad. Esaki ta pasa den companianan grandi tambe.
E gobierno cu bini awo mester drecha Departamento di Labor. Aworaki ta henter un procedura prome cu por bay haci inspeccion na cierto sitionan di trabou. Y no ta haci esaki sin cu tin un carta di demanda.
Si kier pas laboral no por bini cu flexibilisacion laboral. Tur hende mester tin garantia di trabou. Tur economia tin e obligacion di sirbi e inversionista y e pais. Den esaki no por explota un trahado.
“No bini cu teoria y palabranan bunita. Nos modelo economico ta simpel, servicio. Pa logra productividad mester tin salario y trato husto / drechi, bon ekipo. Si tin un trahado cu no ta cumpli cu su debernan, tin caminda pa cana.”
Pa por or yega na terminacion di un relacion laboral, manera ley ta stipula. Awo t’asina cu si un trahado busca su derecho, bay sindicato, e ta wordo mal mira. Tin hopi caso unda ta stroba trahadonan di bira miembro di un sindicato.
Dirksz ta lamenta tambe e falta di participacion di trahado y sindicatonan den asuntonan di pais Aruba. Riba esaki tambe e ta mira cu mester bini cambio. Paisnan na mundo ta lucha pa haya e proteccion social.
E Arbowet cu a wordo discuti den un dialogo, pero despues di esey no a tende nada mas. Ni con avansa e cambionan ta. Esaki ta algo cu tin na otro paisnan den Reino caba. Cu e Arbowet e trahadonan ta sinti nan mes mas sigur na pia di trabou.
Nan ta sinti cu awo tin mucho menasa pa cu e trahadonan. Pa traha riba tur e preocupacionnan riba tereno laboral, mester bini un dialogo sincero cu e proximo gobierno.


text:
ORANJESTAD,Aruba
Net awor cu Aruba ta pasa den e crisis mas grandi den su historia Mike Eman concientemente kier haci uzo di e momento pa crea un momentum politico pa su mes y su partido. Mike Eman ta e ultimo persona cu por papia di finanzas publico y economia, mirando cu el a haya 8 aña oportunidad pa maneha esaki y nos tur sa cu e resultado tawata devastador pa pais Aruba. Nos ta lamenta cu na mes momento e kier malinforma pueblo riba CITGO y instiga pueblo contra e maneho cu ta wordo hiba door di e profeshonalnan durante e crisis.
TERMINACION CU CITGO UN OPORTUNIDAD NOBO PA ARUBA
Ta incomprendibel cu pa Mike Eman y AVP un oportunidad nobo pa pais Aruba ta wordo considera como algo malo. Net aworaki cu alrededor di 25 mil persona a perde trabou y pais Aruba lo perde alrededor di 950 miyon florin na entrada un oportunidad nobo, cu terminacion di e contract cu CITGO ta algo hopi positivo. Pueblo sa cu e CITGO di AVP tawata un aventura di Mike Eman cu no a trece cupo di trabou, no a percura pa nos economia crece y tampoco tawata tin un efecto positivo riba nos GDP. Nan a uza CITGO como instrumento pa malgasta 21 miyon florin den RDA y presupuesta fondonan ficticio na 2016 y 2017 pa cera un presupuesto.
MALINFORMA PUEBLO RIBA MANEHO DURANTE CRISIS
Enbes di elogia tur e profeshonalnan cu ta traha dia y anochi durante e crisis aki na bienestar di nos tur, Mike Eman ta scohe pa cuestiona e profeshonalnan. Na mes momento crea panico y purba di saca probecho politico durante un momento dificil pa pais Aruba. Ta incomprendibel cu Mike Eman ta cuestiona e structura di maneho di crisis y tur e departamentonan cu ta responsabel pa nan tareanan durante e crisis aki.
Kiermen practicamente Mike Eman ta cuestiona e “first-responders”, dunadornan di cuido, personal di ambulance, tur e departamentonan di e cadena hudicial, departamento di salubridad publico, departamento di asuntonan social, DOW, ATA, Directie Luchtvaart, Hospital, AZV, Directie Wetgeving, Brandweer y Ministerio Publico. Como fraccion nos kier un biaha mas enfatisa cu nos tin solamente elogio pa e trabou duro cu tur e empleadonan aki ta eherce y nan profeshonalismo ta duna nos un sentido di trankilidad durante e crisis aki.
MANEHO FINANCIERO Y NOS ECONOMIA
Durante e ultimo reunion publico Gabinete Wever-Croes a duna un splicacion amplio di e pasonan cu lo tuma pa yuda comercio. E siman aki tin un plataforma lo wordo institui caminda comercio henter por ta di balor agrega pa hunto cu Gobierno yega na solucionnan pa mitiga e impacto riba comercio. Esaki banda di locual Gobierno mes a anuncia caba.
Pues nos no ta compronde e informacion incorecto cu Mike Eman ta trece pa dilanti pa crea panico. Esaki sigur no despues cu liderazgo di Mike Eman a resulta den deficitnan desastroso cu un piek di 444 miyon florin na 2014. Esaki ta un tercera parti di e suma cu tin mester aworaki durante e crisis. Kiermen den tempo bon mes Mike Eman tawata crea debe astronomico, imaginabo kico esaki lo ta durante un crisis di e indole aki.
PA CONCLUI
Aworaki nos mester para uni y para fuerte pa Aruba y ta orguyoso di tur profeshonalnan cu ta traha duro, riesga nan propio salud pa bienestar general. Nos ta spera cu Mike Eman compronde cu e mester pone su interes personal politico y su interes partidista un banda aworaki. Nos tin tur confiansa cu, cu poder di Dios, bou liderazgo di nos prome minister, sra.mr. Evelyn Wever-Croes nos lo surpasa e retonan actual.


text:
Kinderarts na hospital Louise Rafael-Croes – kende ta trata cu casonan di abuso sexual/fisico di mucha – a enfatisa siman pasa cu e meldcode hancra den ley mester bin. E a├▒a aki el a trata 72 caso di abuso sexual di mucha.
Manera nos a publica siman pasa y lo sigui elabora den e edicion aki, e kinderarts a expresa cu mester bin un vertrouwensarts cu tur e dokternan pafo di hospital por meld na un instancia externo. E ora e presion riba nan ta baha tambe.
“E instancianan mester realmente cuminsa traha hunto y tene man. Tambe mester hopi mas personal acerca.ÔÇŁ E dokter ta bisa cu locual ta pasando na Aruba, manera bisa na Ingles: ‘the cup runneth overÔÇÖ.
Na Hulanda, un trahado ta haya 10 pa 13 caso pa nan traha den un luna. Akinan na Aruba cada trahado di Voogdijraad ta trata 30 caso segun dr. Rafael-Croes. “Anto ora cu bo meld, abo ta fastioso pasobra atrobe bo tin cu meld y nan no tin personal. Nan no tin suficiente hende pa enfrenta e problemanan social increibel cu tin. Anto e problema social mes ta trigger, tur e maltrato di e muchanan.”
E pediatra ta bisa cu esey ta e problema di mas fastioso. E instancianan ta traha hopi duro, dia y anochi. “Abuso di mucha ta un parti, pero bo mester corda cu e ta un dinamica di famia. Nos tine di un generacion cu ta pasa pa e otro generacion akinan na Aruba, pues tur esaki tin cu wordo atendi.ÔÇŁ Pa e profesionalnan, mester un meldcode pasobra huridicamente bo mester ta safe, e pediatra ta sigui splica. Pa poblacion, mester cuminsa tin hopi mas conscientisacion y mester sa unda pa meld, como tambe kico pa meld. “Na momento cu haci esey, bo ta bay cuminsa preveni e casonan aki.ÔÇŁ
E caso cu e dos rumannan Roshandroh y Eugene ta un ehempel con esaki a escala totalmente, pero nan ta haya tipo di casonan di maltrato manera esaki casi tur dia mes, e pediatra ta splica.
Diferente caminda cu por cana
E kinderarts ta bisa cu tin diferente caminda cu por cana pa cuminsa cu prevencion; lanta yiu ta importante pues guia di maestronan di scol y di mayornan. Nos tin un opvoedwinkel y telefon cu no ta hopi conoci ainda, cual ta 116. E number aki tin cinco a├▒a den servicio pero no tin suficiente conscientisacion riba esaki pa por uz’e, e ta haya. “Tin hopi cos cu bo por haci y caminda pa cana prome cu bo tin cu bay na extremo y bati e mucha mand’e te na hospital.”
E situacion na Aruba ta un mata cu yen di taki cu tur ta trahando separa, segun e pediatra. E ta bisa cu nos ta yen di isla riba un isla pero awor e ta haya cu e cooperacion di trabao ta hopi bon den comparacion cu e tabata ta. “Pero ainda falta un tiki mas cu e sentimento mester ta den pueblo tambe. Cu nan ta bisa cu e instancianan no ta traha, no ta berdad, nan ta traha hopi duro. E problema ta cu nos copinan ta bayendo over.”
E ta subraya cu el a traha 72 caso e a├▒a aki di abuso sexual, y no por deal mas cu nan. Psicologicamente e ta bisa e no ta bon tampoco. Pues comunidad mester cuminsa mira mas den e diferente camindanan cu tin pa cana pa cuminsa trata e casonan aki cu mas forsa.
Preveni maltrato
Sra. Rafael-Croes ta bisa cu tin manera pa preveni maltrato y su speransa ta cu tur hende cuminsa haci esey tambe. E ta bisa cu e ta den nos arte pa duna muchanan un ‘klap educativo’ y prome cos cu Aruba mester si├▒a ta, cu man no ta pa dal. “E ora nan ta bisa cu nan ta cria porco e ora. Pero no ta berdad. Cu un disciplina consciente bo por coregi muchanan sin cu bo mester duna nan un tik. Anto den e manera aki bo ta cuminsa na preveni maltrato. Pasobra unabes bo sa cu bo no mag di tik, bo sa kico ta e siguiente pasonan.ÔÇŁ
Otro cos ta se├▒ala abuso di mucha. Anto di mas importante, ta pa papia si wak algo, e ta expresa. “No ta por nada nos tin Bureau Sostenemi. E number ta 588– 1010, for di cabes mi sabi’e. Pero p’esey nos tin e, pa nos meld y no haya miedo mas pa meld.”


text:
San Nicolas: Diasabra algo prome cu 1’or y mey ta presenta na Warda di Polis, un cabayero, cu a declara cu su yiu homber a wordo severamente maltrata door di un persona den American Bar, na San Nicolas.
Segun ela splica polis cu pa mas o menos 5’o y 45 di mainta, su yiu homber D.T. a wordo buska door di su mama despues cu yiu homber a logra yega na cas di un prima. E yiu homber tabata hopi maltrata y a conta su mayornan cu ela wordo maltrata door di un persona den American Bar y cu e conoce su agresor. Tambe ela splicanan cu e no por a yama polis paso su cellular a keda atras den e establecimento.
Ora cu e mama a busca su yiu ela ripara cu e ta basta herida y mesora nan a opta pa hibe Imsan, pero mirando cu su kaak tabata fractura y mester a wordo opera cu urgencia, ela wordo hiba di biaha pa Dr. Horacio Oduber Hospital unda mesora e lo mester a drenta camber di operacion.
E polis na warda cu a tuma e declaracion di e mayor di e victima y mesora a tuma contacto cu e recherche cu tin piket. Ela bin na warda di polis y a papia cu e tata di e victima.
E caso aki ta den man di recherche pa mas investigacion.


text: ORANJESTAD, Aruba: Durante e fin di siman aki, Minister dr. Alex Schwengle a realisa decenas di bishitanan di cas, tanto diasabra como diadomingo. A concentra den su mayoria pariba di brug, specialmente famianan cu a yama pidi pa e pasa bishita nan pa scucha di su plannan, su vision y kico mas por spera den e 4 añanan nos dilanti. A enfoca riba e renobacion y ampliacion di Hospital, introduccion di Inspeccion di Salud Publico, independisacion di Laboratorio Nacional, expansion di e servicionan di IMSan y asina por sigui menciona. Den deporte a inverti miyones no solamente den infrastructura sino tambe den e deportista mes, locual antes no tabata sosode. A renegocia e contract di Lotto den cual Gobierno lo haya 2 miyon florin extra pa aña pa inverti den deporte. E tipo di mensahenan asina na comunidad ta yena e pueblo di alegria y ta cla pa deposita nan confiansa pa continuacion. Den su mayoria, e casnan cu a bishita, incluyendo algun di partidonan di oposicion cu mesora a baha bandera y subi esun di AVP a sigura cu “Berde e ta”.


text:
Kico ta loke realmente nos ta busca den homber y muher ora ta trata di pareha potencial?
Fidelidad, honestidad, sentido di humor y nivel di sensibilidad ta den e lista cu tanto e homber- como e muhernan sa expresa tocante e tipo di persona cu nan ta desea banda di nan: pero segun e estudio publica pa Journal of Evolution and Human Behavior algun aña pasa, cu ningun di e noble cualidadnan aki ta importa. E hombernan kier un muher cu cara bunita y bon curpa, mientras e muhernan ta pa bay e tamaño di e cuenta bancario.
A realisa e estudio den ambos sexo y e resultadonan ta:
- Un curpa atractivo (mas importante pa e hombernan)
- Una cara atractivo (mas importante pa e hombernan)
- Potencial di ingreso (mas importante pa e muhernan)
- Ambicion (mas importante pa e muhernan)
- Amabilidad (igual di importante pa ambos)
- Inteligencia (Igual di importante pa ambos)
E profesor Gad Saad, coautor di e estudio, a bisa cu e resultadonan di su investigacion ta resalta como e evolucion humano a hiba nos na e top di e “decisionnan irracional ”.
E estudio cu a tuma luga e tempo ey na Concordia University de Montreal, Quebec (Canada) a subraya e importancia tambe, den e caso di e muhernan, cu su futuro pareha mester ta un bon proveedor y tata amoroso pa su futuro yiunan.


text:
Eksaminashon
Tèst di sanger
Ku tèst di sanger nos ta tuma sanger ku un angua hòl pa yena un òf mas tubu di sanger. Un analista ta analisá e sanger aki den e laboratorio. Tèst di sanger, tèst di urina i tèst di shushi ta nesesario si e médiko general òf spesialista ke sa mas di bo salú. E dòkter tambe ta hasi investigashon pa determiná e kurso di e malesa i e efekto di e tratamentu.
Video di kurason (elektrokardiograma, E.C.G.)
Ku un E.C.G. nos ta midi e aktividat eléktriko di e múskulo di bo kurason.
E aparato di E.C.G. ta hasi esaki visibel den un gráfiko riba un pantaya òf riba papel. Ta un eksaminashon lihé i seif ku no ta hasi doló.
Ekografia di kurason (ekokardiografia)
Ku un ekografia e tékniko ta eksaminá bo kurason hasiendo uso di olanan di ultrazonidu.
Esaki ta olanan di zonidu na un frekuensia haltu ku bo no por tende òf sinti. Nan no ta dañino pa bo kurpa tampoko. E olanan di zonidu ta keda reflehá bèk via e kurason (eko). Komo un resultado por mira bo kurason riba un pantaya durante e eksaminashon.
E tékniko regularmente ta traha grabashon di bo kurason. Esaki ta duna bo kardiólogo informashon tokante e movishon i funshonamentu di e múskulo i adernan di bo kurason. Esaki ta permití e kardiólogo pa evaluá e funshon di pòmp di bo kurason i pa determiná si tin anomalia den e adernan di kurason.
Eksaminashon di kurason ku Rubidium-82 (LNG-076)
Ku e eksaminashon aki ta hasi e sirkulashon di sanger di e múskulo di kurason i e adernan alrededor visibel. Ta hasi uso di un líkido radioaktivo i un PET-scanner.
Eksaminashon di baiskel (ergometria)
Durante un eksaminashon di baiskel, un tékniko ta traha un E.C.G. miéntras abo ta kore baiskel.
Durante ehersisio e kurason mester traha mas duru i mester di mas energia i oksígeno. Komo resultado di esaki, un eventual anomalia di kurason ta bira mas visibel ku un E.C.G. durante un eksaminashon di baiskel. Ku e eksaminashon aki, e kardiólogo por evaluá kon e fluho di sanger pa e múskulo di bo kurason ta durante ehersisio.
Kateterisashon di kurason
Durante un kateterisashon di kurason, e kardiólogo ta eksaminá e adernan koronario di e kurason. Pa medio di un tubu den e ardu, e kardiólogo ta hinka un kateter. Via e kateter spesial aki, e dòkter ta inyektá kantidatnan chikitu di líkido di kontraste den e adernan koronario. Riba e pantaya di rayo X, e kardiólogo por mira kon e adernan koronario ta kana, na unda nan ta será i kon severo esaki ta. E kardiólogo por usa un kateterisashon di kurason komo un eksaminashon pero tambe komo tratamentu, manera por ehèmpel e tratamentu di dotter. Durante kateterisashon di kurason ta tuma lugá vários eksaminashon, manera por ehèmpel un eksaminashon di e adernan koronario pa medio di olanan di zonidu (IVUS) òf midi e preshon (di sanger) den e adernan koronario (Fractional Flow Reserve, FFR).
Por tin vários motibu pa kua bo ta haña un kateterisashon di kurason, manera por ehèmpel:
- Bo tin doló den bo pechu (angina pectoris);
- Tin problema ku e valf di bo kurason;
- Bo a haña un atake di kurason;
- Bo ta sufri di aritimia di kurason.
E kardiólogo lo ke sa eksaktamente den ki estado bo adernan koronario òf bo adernan grandi ta. Akinan bo por lesa mas di e eksaminashon aki.
Tratamentu
Den kaso di un fayo di e kurason, bo ta haña remedi ku ta redusí e síntomanan i ta prevení e fayo di bira pió. Mas aleu un manera di biba salú ta importante.
Posishonamentu di un pacemaker
E kardiólogo por posishoná un pacemaker si bo tin un ritmo di kurason muchu poko poko i/òf si bo kurason no ta bati bon mas.
Un pacemaker ta yuda bo kurason funshoná mas mihó posibel dor di regularmente dun’é koriente eléktriko. Bo no ta sinti esaki. Un pacemaker por tin 1, 2 òf tres kabel/elektrode. Esaki ta dependé di e rason pa kua bo ta haña un pacemaker. Bo kardiólogo lo palabrá esaki ku bo adelantá.
Un pacemaker ta un aparato elektróniko chikitu. E pacemaker ta konsistí di un bateria i elektrónika ku ta den un kashi di titanio. E kurpa ta tolerá e metal aki bon. E kabelnan ta garantisá ku e koriente ta yega na e kurason. Via e final di e kabel e pacemaker ta duna un impulso di koriente na e kurason. E elektrónika di e pacemaker por keda kompará ku un kòmpiuter hopi chikitu. E bateria ta sòru ku e pacemaker por hasi su trabou pa vários aña.
Fisioterapia pa fayo di kurason
Pashèntnan ku ta sufri di fayo di kurason hopi bia tin ménos energia pa hasi aktividatnan diario. Dor di praktiká bou di guia profeshonal por mehorá esaki.
Pa tur persona ku ta sufri di fayo di kurason, ta bon pa keda move den bo propio limitashonnan. Pa motibu di e malesa por ta asina ku bo kondishon a bai atras drástikamente. Pensa riba e forsa i kondishon di e múskulonan, pero tambe riba e kapasidat di e kurason i pulmonnan. Fisioterapia por mehorá esaki.
Bo por kuminsá ku e terapia aki despues di konsultá bo kardiólogo òf enfermero ku ta spesialisá riba tereno di kardiólogia. Bo dòkter general tambe por duna konseho di terapia.
Klínika i departamento pa pashèntnan ambulatorio
Kardiologia
Un kardiólogo ta spesialisá den rekonosé i trata kondishonnan di e kurason i adernan grandi.


text:
Category: COMERCIAL
Marlis Fashion Center na Boegoeroei tin paña pa cualkier ocasion pa damas, caballeros, hobennan, muchanan y mas…..
Pasa awe mes na Marlis y scoge net locual cu bo mester, tin tur cos, shimi’s sapato, faha, keds, tas, cartera ademas e mihor…
COMPROBA, despues di a explora tur e servicionan di IPTV, Net Uno tin esun miho. Yama 5931302
IPTV ta un servicio cu si bo tin internet pa bo por tin mas di 1000 canal live di henter mundo den bo man, ademas…
ATENCION! STOCK NOBO A CABA DI YEGA NA MARLIS dilanti Save More na Boegoeroei
! Manera nos a bin ta anunciando cu tur siman tin mercancia nobo nobo, si asina mes diferente shimis y pañanan pa un y tur…
THE HEALTHY WAY, eat healthy and eat smart with “THE HEALTHY WAY” healthy menu! YAMA MESORA!
THEHEALTHYWAY@SETARNET.AWOra bo yama bestel bisa cu ta riba awe24.com bo a wak e menu! Make it a Combo: ?Lunch & Soup or Salad & Soup available Now…
Awe ta e gran dia cu HULANDA lo enfrenta SENEGAL den e Fifa World Cup Qatar 2022⚽🔥
Corda cu The Club lo ta habri tur dia desde 9am pa TUR partido di e World Cup aki. Nos tey pa asina nos wak…
“THE CLUB” Esaki ta e mihor sitio pa wak e mundial ariba patras di Bochincha
Recientemente colaboradornan di awe24.com a ricibi invitacion especial pa bay admira e recien habri “The Club” un lugar cozy cu 2 pantaya grandi cu…
ATENCION! MAS STOCK NOBO A CABA DI YEGA NA MARLIS dilanti Save More na Boegoeroei
ATENCION! STOCK NOBO A CABA DI YEGA NA MARLIS dilanti Save More na Boegoeroei Manera nos a anuncia cu tur siman tin mercancia nobo…
ATENCION! STOCK NOBO A CABA DI YEGA NA MARLIS dilanti Save More na Boegoeroei
ATENCION! STOCK NOBO A CABA DI YEGA NA MARLIS dilanti Save More na Boegoeroei si asina mes diferente shimis y pañanan pa un y tur…
Piet’s Super Snack Truck TEY, Bin busca bo platter of sandwich preferi dilanti Compleho Deportivo Frans Figaroa na Boegoeroei
Ay si om, dal bo mondjes preferi serca Piet, e ta habri caba y ta warda riba bo pa bo haya bo plato preferi. Manera…
520 HOME SWEET HOME tin tur cos cu bo mester pa bo yiu bay school, bin wak pa abo mes!
520 HOME SWEET HOME tin tur cos pa bo yiu bay school limpi netjes cu tur su accesorionan pa school, tin poductonan di limpiesa…


text:
Mas ku 300.000 mexikano a manifestá kontra matrimonio homo.
Masomenos 300.000 persona na Mexico a subi kaya den fin di siman pa demostrá kontra matrimonio homo. Segun organisadónan di e manifestashon e kantidat a surpasá 300.000. E manifstantenan ta kontra un proposishon di lei pa pèrmití kasamentu homo den henter e pais. Tabatin marcha di protesta den entre otro na Siudat di Méxiko, Veracruz i Puebla, kaminda gruponan konservativo a haña sosten di vários arzobispo.
Presidente di Méxiko, Enrique Peña Nieto, ke introdusí un kambio den konstitushon. Den esaki ta inklúi ku kada forma di deskriminashon ta kastigabel, ta garantisá derechi igual pa tur hende i ta enserá entre otro legalisashon di matrimonio homo den henter e pais. Te ainda esaki ta pèrmití unikamente den e kapital i tres otro siudat, di e 33 siudatnan den e pais.


text:
Partido Aruba su Bienestar Organisacion (Partido ABO), kier a gradici e famianan di su integrantenan, e firmantenan di su lista di sosten y tur sostenedo pa e oportunidad brinda, apoyo, dedicacion y amor durante e periodo aki. Sin boso, partido ABO nunca por a yega asina leu.
Partido ABO no a logra acumula e 578 firmanan necesario pa por participa na e eleccion di september venidero y pa es motibo e electorado lo no por vota pa partido ABO. Durante e periodo di campaña, partido ABO, respetando e principionan basico di democracia, lo duna tur espacio na e partidonan participante pa trece nan mensahe na e electorado. Despues di eleccion, partido ABO lo continua conscientisa y informa pueblo manera e tabata haciendo desde 2014. Pasobra partido ABO ta kere fielmente den e filosofia di un pueblo bon informa, ta miho prepara y capaz pa exigi bon gobernacion y politiconan integro. Solamente asina un pueblo por mantene semper su destino den propio man.
Partido ABO ta desea tur partido exito y e pueblo hopi sabiduria durante eleccion 2017.
Partido ABO ta akinan pa keda. Masha Danki!


text:
TRENDSZ ta hibabo Aruba Summer Fest 2017
E página wep di mas nobo pa islanan ABC; TRENDZ ta hibabo Aruba Summer Fest 2017. Mundu di farándula a konosé un websáit i un página sosial nobo kaminda ku e artista lokal ta sentral. Un inovashon den lesa notisia, skucha músika, interkambiá ideanan y tambe promové bo artista, banda of agrupashon musical di momento. Pa selebrá e lansamentu ofisial aki, TRENDSZ tin un kampaña ariba su red Sosial di Facebook kaminda eta hibando 3 persona disfrutá di Aruba Summer Fest 2017.
E team kompleto di TRENDSZ ta sumamente kontentu di por a ranka sali ku un página di farándula nobo, dikon nobo? Pa motibu ku TRENDSZ ta separá su mes for di otronan dor di simplemente ta moderno, inovativo, aktivo i ku kontenido na nivel i di kalidat. Komo apresio na e sosten risibí, TRENDSZ ta hibabo pa disfrutá di e konsiertonan tan spera, Aruba Summer Fest. Kada persona lo risibí 1 karchi di entrada.
Pa partisipá ta masha fásil*. Subi riba nos página di Facebook MyTrendsz. 1. Like nos Aruba Summer Fest Promo. 2. Tag dos amiga, amigu of famia den e post. 3. Share e post ariba bo página. Mas tantu shares mas chance bo tin pa gana. Ganador lo wòrdu anunsiá riba nos página di Facebook dia 26 di yüni 2017. Tin kondishon aplikabel pa partisipá i entrega di premio.
*Lo saka ganadornan sea pa Aruba of Kòrsou. Ganador na Aruba lo risibí su entradanan na Aruba of ganador di Kòrsou lo risibí su karchinan na Kòrsou. Premio ta únikamente entrada pa konsierto. TRENDSZ lo no kubri pasashi, estadia i gastunan adishonal pa ku konsierto si ganador ta na Kòrsou. Premio no ta diskutibel pa kambio di plaka kèsh.


text:
- E grandura di e cas concerni;
- E estado di mantencion di e cas concerni;
- Na unda e cas ta situa.
Na Aruba tin hopi oficina di realstate y trust cu ta ofrece nan servicio pa yuda esun cu ta buscando un cas pa biba pa haya un cas adecua. Naturalmente bo por busca informacion den bo circulo social, por ehempel cerca bo coleganan, amigo y conocirnan.
Fundacion Cas pa Comunidad Arubano, (FCCA) cu Gobierno a institui tin e tarea di duna asistencia financiero pa traha of cumpra bo propio cas. FCCA ta traha tambe su mesun bibiendanan cu e ta ofrece na comunidad sea ta pa huur of pa cumpra. Manera e nomber mes ta bisa, FCCA ta yuda e comunidad Arubiano pa yega na su propio cas.
E fundacion tin bibienda social na Aruba na su encargo. Den e cuadro ey, e ta ofrece bibienda pa huur, na unda ta haci diferencia entre bibienda social pa huur y bibienda comercial pa huur.
Bibienda social pa huur
E tipo di cas di huur aki ta destina pa e Arubiano cu un entrada abou te mediano. Pa por bin na remarca pa un bibienda social pa huur di FCCA ta tene cuenta cu lo siguiente:
- Esun cu ta haci e peticion mester ta mas bieu cu 18 aña;
- E salario maximo ta Awg. 3125,00.
Clientenan cu haya un bibienda social pa huur por bin na remarke pa un subisdio di huur. Ora ta otorga un bibienda social ta determina e suma di subsidio di huur segun un tabel di subsidio di huur. E suma aki ta subsidia door di Gobieno di Aruba.
FCCA tambe ta ofrece casnan pa hendenan cu un limitacion fisico. Pa basta tempo caba FCCA ta construi tipo di casnan asina. Den mayoría di proyectonan di casnan social riba e isla ta un cas adapta pa personanan cu limtacion físico. E grupo aki a crece durante añanan. Esaki ta e motibo cu FCCA ta hiba e maneho cu 5% di tur cas construi den un proyecto di bibienda ta contrui como un cas riba midi.
Pa haci peticion pa un cas na midi por tuma contacto cu nos departamento di Registratie na nos oficina principal na Sabana Blanco 66 of na nos oficina na San Nicolas situa na B. van der Veen Zeppenfeldstraat 63.
Tin excepcion pa pensionado (tuma contacto cu FCCA).
Bibienda comercial pa huur
Pa bin na remarca pa un asina yama bibienda comercial pa huur, tene cuenta cu e siguiente condicionnan:
- Esun cu ta haci e peticion mester tin 18 aña of mas;
- Esun cu a haci e peticion mester tin un entrada cu ta mas halto cu esunnan menciona pa categoria aki riba (wak bibienda social pa huur);
- E suma di huur mensual no por ta mas cu 30% di e entrada.
- Een kopie van het laatste maandoverzicht van het salaris, indien van toepassing van beide echtgenoten;
Ora di entrega un peticion, bo mester trece cu bo e siguiente documentonan:
- Un cedula valido (no rijbewijs ni paspoort!);
- Un copia di bo ultimo slip di salario y den caso cu bo ta casa, esun di bo casa tambe;
- Un copia di e ultimo slip di otro entrada mensual manera por ehempel penshun y bijstand. Si bo ta casa, esun di bo casa tambe.
No obstante cu na Aruba por papia di un economia di Mercado liber, Gobierno ta regula toch e mecanismo di mercado ariba un cantidad di tereno y asina tambe ariba tereno di huurmento. Gobierno ta regula pa un gran parti e siguiente asuntonan:
- Condicion di huur;
- Terminacion di huur;
- Prijs di huur ;
- Aumento di prijs di huur;
- Intermediacion;
- Inspeccion;
- Informacion.
A institui Huur- en Consumentenzaken (DHC) pa haci esaki.
Condicion di huur
Tanto e doño di cas como esun cu ta huur tin derecho pa acerca Dienst Huur- en Consumentenzaken (DHC) pa condicion y prijs di huur. Tene cuenta cu e siguiente reglanan ora haci uzo di e servicio aki:
- Esun cu ta haci e peticion mester acudi personalmente na Dienst Huur- en Consumentenzaken pa haya un formulario di peticion;
- E formulario aki mester ta completamente yena;
- Mester entrega e formulario personalmente na Dienst Huur- en Consumentenzaken.
Hunto cu e peticion mester entrega un cantidad di documento.
Terminacion di huur
Pa termina un acuerdo di huur bo mester haya aprobacion di Dienst Huur- en Consumentenzaken (Departamento di Huur y Asunto di Consumidor). Basa ariba e Ordenansa di Comision di Huur (Huurcommissieverordening) no por termina un acuerdo di huur sin permiso di Dienst Huur- en Consumentenzaken. Mas cu claro cu esaki no ta necesario si tur dos partido ta di acuerdo pa termina e acuerdo.
Pa haya aprobacion mester tene cuenta cu e siguiente reglanan:
- Esun cu ta haci e peticion mester busca personalmente un formulario di peticion na Dienst Huur- en Consumentenzaken;
- E formulario aki mester ta completamente yena;
- Mester entrega e formulario personalmente na Dienst Huur- en Consumentenzaken.
Hunto cu e peticion mester entrega un cantidad di documento.
Aumento prijs di huur
Pa aumenta e prijs di huur bo mester haya aprobacion di Dienst Huur- en Consumentenzaken, basa ariba e Ordenansa di Comision di Huur (huurcommissieverordening).
Pa haya aprobacion mester tene cuenta cu e siguiente reglanan:
- Esun cu ta haci e peticion mester busca personalmente un formulier di peticion na Dienst Huur- en Consumentenzaken;
- E formulario aki mester ta completamente yena;
- Mester entrega e formulario personalmente na Dienst Huur- en Consumentenzaken.
Hunto cu e peticion mester entrega un cantidad di documento.
Intermediacion
Ora cu tin un disputa entre e doño di cas y esun cu ta huur, un di e partidonan por pidi Dienst Huur- en Consumentenzaken, departamento di Inspeccion, pa intermedia pa logra yega na un solucion satisfactorio. Por haci e peticion pa intermediacion aki tanto na telefon como personalmente.
Ora di acudi personalmente mester trece cu bo, e siguiente documentonan:
- Un prueba valido di identificacion di esun cu ta haci e peticion (cedula, rijbewijs of paspoort);
- Eventualmente un apoderacion di esun cu realmente ta haci e peticion;
- Ademas mester duna informacion tocante di e disputa concerni y e partidonan envolvi.
Inspeccion
Na cuminsamento of ora cu ta termina e acuerdo di huur, por pidi Dienst Huur- en Consumentenzaken, departamento di Inspeccion pa bay mira e situacion di e cas y traha un rapport di su estado. Por pidi e inspeccion tanto na telefon como personalmente.
Ora di haci e peticion personalmente bo mester trece cu bo e siguiente documentonan:
- Un identificacion valido;
- Eventualmente un apoderacion;
- Informacion di e cas;
- Informacion di e partidonan.
E departamento di Inspeccion di Huur en Consumentenbescherming ta encarga cu trahamento di e rapport final. E departamento aki ta duna tambe informacion y guia.


text:
ORANJESTAD, Aruba: E bartendernan di Riu Palace Antillas a ricibi un tayer hopi special di Erick Bustamante, un di e “mixologist” mas importante na Aruba. Erick ta un profesional pa 12 aña y actualmente ta trahando como un “mixologist” na Romar Trading y Diageo. El a ofrece e curso aki di “Bartender Workshop” na un cantidad grandi di trahadonan cu ta traha na e barnan di Riu Palace Antillas.
Durante e curso aki e empleadonan di Riu Palace Antillas a ricibi informacionnan y tecnica di cocktail y bebida. Tambe con pa personalisa e bebida di cada cliente pa por duna un servicio ainda mas excepcional.
Aruba ta un isla turistico y miles di persona ta bishita nos henter aña, p’esey ta importante cu e bartendernan ta den les constantemente pa nan por keda mehora nan tecnica nan. E obhetivo ta pa duna e miho calidad di servicio na huespednan pa asina cu e turistanan cu ta bin bishita nos bunita isla por disfruta por completo di nan estadia.


text:
KRALENDIJK- Fundashon Akademia Papiamentu djaweps atardi a presenta e buki ‘Papiamentu Pika’. Den un akto seremonial a presentá e promé buki na Geraldine Dammers, komo anterior presidente di Akademia di Papiamentu.
E inisiativa pa yega na e buki ku a kuminsá no ménos ku nuebe aña atrás ora ku Delno Tromp a proponé Dammers pa traha riba un buki ku palabra poko usá na papiamentu.
Elsmarie Beukenboom, presidente aktual di e Akademia a sigui traha riba e iniciativa aki. Den e buki , entre otro, tin mas di 140 palabra pe parti máskulino i mas di 150 palabra pe parti femenino.
Banda di esaki e bukinan ta kontené poesianan i kuentanan kòrtiku, pero pikante.


text:
Minister Rocco Tjon:
ORANJESTAD (AAN)- Recientemente, Minister di Husticia y Asuntonan Social Sr. Rocco Tjon a reuni cu e Sociaal Veiligheidsberaad, caminda a haya un presentacion amplio di e metodo nobo cu kier bay introduci esta e “Multi-Dimensionele Familie Therapie” (MDFT). Ta trata aki di un metodo di terapia sistematico pa hobennan cu un of mas problema di conducta di cual principalmente problemanan di delincuencia of adiccion di substancia. E metodo di terapia aki lo brinda un ayudo duradero na e famianan di e hobennan aki.
E metodo aki lo percura pa mitiga e riesgo cu e hoben por cay sera, di otro banda e ta guia e famia pa na momento cu e hoben ser laga den libertad e por re-integra bek den e famia, caminda e famia mes tambe por yuda guia e hoben. Dentro di poco, seis terapista lo cuminsa cu e curso aki, pa asina mas pronto posibel, brinda e servicio aki na comunidad.
Ta asina cu regularmente ta reuni cu e Sociaal Veiligheidsberaad, cual ta un plataforma caminda tur instancia ta bin hunto manera, Veiligheidshuis, Departamento di Asuntonan Social, Voogdijraad, Family Justice Center, KIA, Cuerpo Policial, Fundacion Guiami.
Durante e reunion aki, tur e instancianan a indica cu e metodo aki ta di balor agrega, pa motibo cu e no ta enfoca riba un persona so, pero mas bien riba henter e famia y henter e sistema. Banda di esaki, e “return on investment" ta cu despues di un periodo, e personanan aki no lo bin bek den e sistema, pues lo yudanan y duna nan un ayudo duradero.
E opleiding lo tin un duracion di un aña, pues lo cuminsa na September di e aña aki y lo termina na Juni di aña 2023. E intencion ta pa cuminsa cu algun casonan, pa asina pone esaki mesora den practica, mirando cu e metodo cu lo usa ta bastante practico, pues lo bay yuda e famianan no solamente door di acentua e partinan malo pero mas bien coregi esaki pa asina berdaderamente yuda e famianan.
Profesionalnan di MDFT na Hulanda lo bin Aruba specialmente pa duna e opleiding aki na e seis terapistanan. E parti bon ta cu e metodo aki ta uno flexibel suficiente, cu por wordo adapta na e cultura di Aruba.
Por ultimo, a palabra cu Veiligheidshuis lo keda e punto di coordinacion, cu ta bay percura e ora cu e casonan cu wordo presenta, por wordo asigna na un di e terapistanan aki, y di e forma aki por garantisa cu nan ta haya e yudansa necesario.
Pues, un reunion sumamente positivo cu bista riba un miho futuro pa loke ta e cadena social, cual lo conduci na baha e “case load” di algun di e instancianan, cu e ayudo di e seis terapistanan aki.


text:
Claudius Philips ta lansa balada titulá “Bisami Awo”.
Despues di 16 aña, e tema “Bisami Awo”, di e talentoso artista rubiano Claudius Philips, ta mira lus. Asina e propio Claudius Philips a splika durante su entrevista na momentu ku el a lansa e tema nobo na Aruba. E piesa “Bisami Awo” ta un presioso balada. Segun Claudius, ultimamente no tin masha hopi balada bunita mas, manera antes. “Unda e romantisismo ta?”, asina Claudius ta puntra. Aparte di ta konosí pa e tremendo ambiente i dushi ritmo ku su banda O.R.E.O., Claudius Philips ta bon konosí tambe komo un gran baladista. E último balada bailabel ku Claudius a presentá tabata e gran éksito “Hasiendo Cos Romantico” (konosí den pueblo komo “Mi Ke Bo Paga E Lus”).
E talentoso artista tin mas kos nobo na kaminda. For di e dianan ku tras di lomba e balada nobo di Claudius Philips, “Bisami Awo” a kuminsá zona na emisoranan na Kòrsou tambe. E tema ta orginal di su idolo, Ilan Chester, ku aña pasá Claudius tabatin e previlegio di a topa personal, hustamente na Kòrsou. E tema nobo “Bisami Awo” ta kompañá pa un bunita video clip ku ya kaba tur hende rònt mundu por mira riba YouTube. Definitivamente “Bisami Awo” ta otro hit grandi pa Claudius Philips ku sigur lo kai na agrado di su gran kantidat di fanatikonan na Kòrsou.


text:
Bosnia Herzegovina por bira miembro EU.
Union Europeo a aseptá e petishon di Bosnia Herzegovina pa bira miembro. A entregá e petishon pa miembresia febrüari último. Komishon Europeo a haña e tarea pa inventarisá kiko e pais mester hasi pa por drenta Union Europeo. Loke ta sigur ta ku lo dura algun aña promé ku e miembresia ta un echo. E pais mester praktiká reformanan sosio-ekonómiko, e estado di derecho i atministrashon públiko mester di pas den e stándartnan europeo. Tambe mester duna minorianan étniko den e pais oportunidat pa okupá kargonan polítiko haltu. Bosnia i Herzegovina tin mas o ménos 3.5 mion habitante. Promé minister di Bosnia, Denis Zvizdic a bisa den un promé reakshon ku esaki ta un “momentu históriko”.


text:
Diabierna anochi alrededor di 7:00 pm a sosode un accidente poco mas pariba di Well Well Bar na Hooiberg. Aki ta caminda cu un auto marca Nissan modelo Cube color blanco, numera A-67747 biniendo for di pabou a bay lora na su banda robes pa bay direccion Hooiberg pero no a mira un brommer sin number color blauw cu blanco cu tabata biniendo for di pariba.
Bisiñanan a conta cu ta un rato prome tabata scucha un brommer ta ref den cercania. E motociclista a cay y fractura su pia banda robes. Den algun minuut, ambulance a presenta na sitio pa brind’e atencion medico.
Daño material tabata considerabel tanto n’e Cube como n’e brommer. Mientras cu e polis di trafico a cuminsa cu e proceso di documenta e accidente, un otro patruya a cera caminda pa e por traha libremente.


text:
BON BINÍ serka nos den e huki pa muchanan: SMIGA
SMIGA ta e Ministerio di IGA pa muchanan di 1 te ku 12 aña durante e 2 sirbishinan di djadumingu mainta. Ta netamente esaki nos nòmber ta para pe, esta Sirbishi pa Mucha di Iglesia Grasia Abundante. Akinan e muchanan ta haña guia i lèsnan tokante Dios den un ambiente sano i sigur.
Proverbionan 22:6 ta bisa: ”Siña un mucha fo’i chikitu pa e sigui e bon kaminda, ya ora e bira mas grandi e n’ ta kita fo’i dje”. Esaki ta nos versikulo lema i e ta alabes e fundamentu di nos ministerio. Komo maestronan di SMIGA, nos ta gusta traha ku muchanan. Nos ke obedese Dios su palabra. I nos fe i konfiansa ta ku e promesa ku E ta duna den e versikulo aki, lo keda kumpli den bida di kada mucha ku asisti serka nos.
Nos Meta: Na unda nos ke yega?
Den SMIGA nos ta traha huntu pa tur mucha di 1 – 12 aña konose Hesus, asept’É i biba p’E. Es decir pa e bira un disipel di Hesus. Nos ta hasi esaki tur djadumingu usando materialnan di Discipleland.com.
E muchanan ta haña enseñansa i formashon di e bèrdatnan di Dios den formanan atraktivo, diferente i segun nivel di edat.
Klek riba e logo di Discipleland na man drechi aki pa mira un film kortiku pa haña un impreshon di e lèsnan.
Ki Ora i na Unda?
Nos tin SMIGA tur djadumingu mainta.
E orarionan di nos sirbishinan ta:
• 08.00 – 09.30 (promé sirbishi);
• 10.00 – 119.30 (di dos sirbishi)
E muchanan di 1 – 12 aña ta wòrdu partí den 3 grupo:
• 1-4 aña;
• 5-8 aña;
• 9-12 aña
Lugá: E muchanan di 1 – 8 aña ta bai na Klim op na Perseusweg.
E muchanan di 9 – 12 aña tin nan sirbishi na Sentro Grasia, Zuikertuintjeweg z/n
Persona di kontakto: Gina Margaretha telefon +5999 510 2664


text:
Gobierno ta bezig cu un tax reform cu por tin consecuencia naturalmente pa tur hende den comercio. A base di esey Camara di Comercio a duna nan mesun informacion. A duna caba gobierno e comentarionan por escrito. P’esey Camara di Comercio a organisa Townhall Meeting dia 2 di juni pa trece informacion na comercio, pero tambe pa haya nan feedback.
mr. Monica Kock, presidente di Camara di Comercio, a bisa cu nan ta haya importante cu tur hende den comunidad di comercio por haya un chens pa vocifera kico ta nan opinion riba tax reform, pero tambe riba e consecuencia di esey. Nan a yama e Townhall Meeting na comienso di juni y Kock ta contento di mira cu e acogida tabata uno hopi grandi. Nan a haya hopi pregunta di tur hende y a ricibi hopi comentario.
Durante e reunion aki Camara di Comercio a presenta informacion cu nan a ricibi n’e momento ey di gobierno. Pa loke ta e ley, nan mes no a mira esaki y ta sali fo’i e informacion cu nan ta ricibi cada biaha. A presenta esey, pero a splica nan cu e informacion por cambia. Ya caba e porcentahe a baha for di 18 pa 14. Consecuencia di esey a pasa den diferente punto, y comerciantenan a duna diferente punto di cual durante rueda di prensa Camara di Comercio a presenta esaki.
mr. Kock a papia riba e ocho puntonan cu e comerciantenan a trece dilanti. E comerciantenan ta considera cu nan no por carga e tax reform of e BTW aki. Un di e puntonan ta cu nan no por carg’e financieramente.
Pa mas lesa TREMPAN.COM.


text:
Status aparte di Aruba
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
‘Status aparte di Aruba’ ta referi na e status special di Aruba como isla autonomo dentro di Reino Hulandes entre 1986 y 2010. Riba prome di januari 1986 Reino Hulandes un biaha mas ta consisti di tres pais, esta Hulanda, Antias Hulandes y Aruba. Den e aña ey, Aruba a sali for di e constelacion Antiano, door di cual Aruba a bira e di tres pais den Reino. Cu e status aparte, Aruba tin su propio representacion di pueblo, Parlamento di Aruba y su propio gobernador. Parlamento tin su presidente. Gobierno di Aruba ta consisti di ministronan y gobernador.
Desde e disolucion di Antia Hulandes e terminologia status aparte tambe ta wordo usa informalmente pa Corsou y Sint Maarten. Cu e structura constitutional nobo dentro di Reino e terminologia status aparte a keda oficialmente aboli na oktober 2010 como cu e status aki no ta special mas sino a bira e norma pa tur pais dentro di reino hulandes.[1]
HistoriaEditá
E movimiento pa Aruba su decolonisacion y independencia a cuminsa for di aña 1930 cu Aruba a pidi pa cuminsa para riba su mes. Na augustus 1947 Aruba a presenta su prome "Staatsreglement" (constitucion), pa Aruba su "status aparte" como un nacion y pais independiente cu e status di un estado autonomo den e Reino Hulandes den forma di un Commonwealth Hulandes, segun e ehempel di e Statuut di Westminster di 1931 di e Commonwealth Britanico. Na e Conferencia di Mesa Rondo (Hulandes: Ronde Tafel Conferentie, RTC) na 1948 a presenta e deseo y mandato aki di e pueblo di Aruba pa a bira e di cuater pais independiente den un reino den forma di un commonwealth. Pero na 1954 cu a impone e Statuut, e status obteni pa Aruba tabata di un teritorio insular di Antias Hulandes. Na e Conferencia di Mesa Rondo di 1981 y 1983 a trece e mandato di 1977 di e pueblo di Aruba, logrando e acuerdo di Aruba su decolonisacion, cu Betico a yama "un acuerdo di diamanta". Na 1986 Aruba a realisa su status di pais separa y independiente y di estado miembro di e Reino Hulandes, pero te awe Hulanda no kier cumpli cu e abolicion di e statuut colonisado impone for di 1954. Nan a disfrasa y camufla nan dominio y poder colonisado impone desde 1954 como supuesto "lazonan di un federacion".
Dia 24 di november 1955, (a aproba e escudo di Aruba dia 15 di november 1955) J. Irausquin di e partido politico PPA (Partido Patriotico Arubano) a presenta un discurso dilanti di e United Nations Trust Committee (Comite Fiduciario di Nacion Uni) pa a splica e situacion cu a keda acepta temporalmente. El a finalisa su discurso bisando cu den futuro tin mas cambio ainda pa bin, y cu e ta espera di por conta riba e mesun bon diligencia y cooperacion.
Parlamento di Aruba
Na 1972 a continua cu e proceso di decentralisacion y independencia. Esaki a inicia for di aña 1970 na un conferencia na Surnam unda cu Betico Croes di partido MEP (Movimiento Electoral di Pueblo) a propone tambe un "sui-generis" Dutch Commonwealth di cuater pais y estado independiente miembro: Aruba, Hulanda, Surnam y Antia Hulandes, cada un cu su propio soberania y identidad nacional. Mr. C. Yarzagaray, representando e partido politico AVP (Arubaanse Volkspartij), a propone pa tene un referendum pa e pueblo mes dicidi su propio destino y a proclama cu: "Aruba hamas lo acepta un federacion niun nacionalidad di segundo categoria".
Betico Croes mesora a inicia na Aruba un campaña pa informa y prepara e pueblo di Aruba pa Aruba su independencia politico y un status aparte den un commonwealth Hulandes liber di tur resto di colonisacion. Na 1974 e Ministro di Structura Estatal a percura pa publica e "Witboek over de Status Aparte", y na maart 1976, un comite nombra pa gobierno di Aruba a logra keda cla cu tur preparacion pa a introduci e bandera y himno nacional di Aruba como e dos simbolonan di Aruba su soberania y independencia, y hunto tambe a fiha 18 di maart 1981 como fecha pa Aruba su independencia como pais completamente separa y independiente cu un status aparte como estado miembro di un commonwealth nobo, moderno, bou di un statuut dor di cual lo a elimina pa semper e gran berguensa di tur e resto di dominio y poder colonial. A sigui na maart 1977, cu e referendum (Aruba a ser obliga pa a yama e referendum aki un 'encuesta', pasobra pa ley Aruba no tawata permiti pa tiene un referendum) pa e pueblo mes determina su futuro cu a ser teni cu e sosten di e Nacion Uni y 82% di e votadonan a scohe pa independencia: pa Aruba ta un pais riba su mes, y cu derecho di ta un estado miembro di un commonwealth nobo, moderno Hulandes, manera tabata e deseo di e pueblo ya for di añanan 40, pa Aruba iguala cu e otro cuater paisnan cada un como Estadonan di Miembro lo a obtene nan 'status aparte' eyden.
E gobierno di Aruba a asigna e 'Instituut van Sociale Studies' den Den Haag pa haci un estudio di Aruba su independencia, cu a wordo publica den 1978, cu e titlo "Aruba en Onafhankelijkheid, achtergronden, modaliteiten en mogelijkheden; een rapport in eerste aanleg".
Na e conferencia di Den Haag den 1981, Aruba su independencia a wordo proponi na 1991. Den maart 1983, basa riba e referendum, finalmente Aruba a haya un trato oficial den Reino, pa Aruba su decolonisacion y independencia, e prome pais birando den Reino Hulandes, cu su mesun constitucion, unanimamente aproba y proclama den augustus 1985, y despues di un eleccion teni den november pa Aruba su prome parlamento. Aruba a separa for di Antias Hulandes y bira oficialmente un pais autonomo y e di tres pais miembro di Reino Hulandes dia 1 di januari 1986, cu despues di 10 aña Aruba a ful independencia na aña 1996, y cu e abolicion di Reino Hulandes Bieu. Un pais miembro nobo di e nobo Reino Hulandes como completamente nobo y moderno di Dutch Commonwealth, liber di tur dominio colonial. E logro grandi aki ta danki na e United Nations Resolutions pa elimina colonialismo y tambe na Betico Croes y e steun politico di otro nacionnan, manera Merca, Panama, Venezuela y varios pais Europeo. Croes tawata proclama e "Libertador di Aruba" despues di un accidente tragico dia 31 december 1985 y a fayece na november 1986.


text:
Ruta Tula dianan 14 i 21 di ougùstus.
E aña akí tambe, méskos ku a sosodé for di 1999 sin falta un aña, Plataforma Bèrdat Históriko ta organisá Ruta Tula. E aktividat ta tuma lugá dianan 14 i 21 di ougùstus. Ta un rekorido den konvoi ku ta pasa diferente sitio ku a hunga un ròl importante den e rebelion di 1795. E rebelion mas grandi ku a kuminsá 17 di ougùstus 1975 for di Kenepa, ku Tula na kabes. Na e sitionan akí lo tin dramatisashon ku teater, kanto, baile, deklamashon di Grupo Kara, Anakú Kuumba, Folklóriko Ambiente Kultural (FAK) i Hóben na Timon. Un biaha mas nan lo pone historia biba. Den konvoi e partisipantenan lo haña informashon amplio tokante e lucha di 1795, su kousanan, su transkurso, konteksto internashonal i kiko ta lèsnan ku nos por siña. Tambe lo tin kontamentu di kuenta. Por kumpra karchi na NAAM (Edifisio kaminda antes tabata Biblioteka Públiko) entre 12 pa 4pm. Pa mas informashon por yama 5228141 òf 5158775


text:
Pronóstiko di tempu pa Kòrsou i bisindario bálido te djaweps mainta 06:00 o.l., 12 di mei 2022.
Pronóstiko
Pronóstiko di tempu pa Kòrsou i bisindario bálido te djaweps mainta 06:00 o.l., 12 di mei 2022.
Kompilá: djarason 11 di mei 2022, 05:00 o.l. (09:00 UTC).
Tempu: Parsial te hopi nubla ku chèns pa un áwaseru durante oranan di mainta.
Temperatura máksimo lo alkansá 30ºC i temperatura mínimo 26ºC.
Solo ta sali 06:13 i ta baha 18:52 o.l.
Bientu: Direkshon for di ost i por lo general moderá; forsa 4 te 5 (20 te 39 km/ora, 11 te 21 nudo). Posiblemente, de bes en kuando fuerte den ráfaga; forsa 6 (40 te 50 km/ora, 22 te 27 nudo.)
Situashon general: Un disturbio ta tene e kondishonnan faborabel pa nubianan sigui plama riba nos region. Sin embargo, e ambiente no ta asina kunbiniente pa formashon di áwaseru.
Kondishon di laman: Trankil te moderá ku altura di olanan entre 0.5 i 1.5 meter (2 i 5 pia).
Fenómeno spesial: Ningun.
Perspektiva te djabièrnè mainta:Parsialmente te hopi nubla i generalmente seku.
Meteorólogo: Figueroa.


text:
WILLEMSTAD- 2 di novèmber 2014:- Turismo di estadia na luna di sèptèmber 2014 a registrá un kresementu di 9%. Un total di 37.374 turista di estadia a bishita nos isla durante luna di sèptèmber e aña aki kompará ku 34.324 na sèptèmber 2013. E repartishon den porsentahe di e kantidat di turista di estadia registrá den luna di sèptèmber for di region di Europa i Sur Amérika ta kasi igual. Pa region di Europa esaki tabata 39.1% miéntras pa Sur Amérika 38.9%.
Region di Europa a sigui krese positivamente den luna di sèptèmber. Un total di 14.623 turista di estadia a bishita nos for di e region aki. Hulanda e pais for di kua nos ta risibí mas tantu turista a krese ku 8% den luna di sèptèmber. Alemania a mustra un kresementu di 21%.
Venezuela a konosé un kresementu di 19% registrando un total di 10.104 turista kompará ku sèptèmber aña pasa. Colombia i Sürnam tambe a konosé kresementu di respektivamente 51% i 9%. E region di Nort Amérika si a konosé un bahada, 3.955 turista di estadia a bishita nos pais for di e region aki. For di Karibe un kantidat di 2.559 turista a keda registrá pa luna di sèptèmber.
E promé 9 lunanan di aña un kantidat di 324.709 turista di estadia a bishita nos isla. Region di Europa a konosé un subida di 6% den e promé 9 lunanan di aña. Un kantidat di 137.540 turista di estadia a bishita nos for di e region aki. Pa loke ta trata akomodashon por indiká ku durante e promé 9 lunanan di aña, 67.6% di e kantidat total di turista di estadia a keda na un akomodashon registrá. E repartishon ta lo siguiente: hotèl mas ku 150 kamber (31.3%), ménos ku 150 kamber (13.9%), bùngalo (15.4%), apartamentu (6.2%) i guesthouse (0.9%). E kantidat di turista ku a keda na un akomodashon no registrá ta representá 32.4% di e kantidat di turista ku a bishita nos e promé 9 lunanan di aña.
Hasiendo uso di e modelo ‘Turistika’ Ofisina di Turismo di Kòrsou (CTB) huntu ku MEO a kalkulá ku durante e promé 9 lunanan di 2014, sektor di turismo a generá un impakto direkto di 548.9 mion florin pa nos ekonomia lokal. Region di Europa a generá un total di 253.5 mion florin. Su tras ta sigui region di Sur Amérika ku 147.1 mion, Nort Amérika ku 95.2 mion i e entrada generá for di region Karibe a keda kalkulá na 30.4 mion florin.


text:
No husga segun aparensia, ma ku hustisia.’Dios bendishona bo y un felis siman.
2 Tes 3:16
Señor ku ta duna pas, duna boso e pas ei tur ora i bou di tur sirkunstansia. Señor sea ku boso tur! Dios bendishona bo y un felis siman.
Hebreonan 10:10
Dios a konsagrá nos n’E, pasobra Kristu a kumpli ku boluntat di Dios i a ofresé su mes kurpa un bia i pa semper komo sakrifisio. Dios bendishona bo y un felis siman.
Prov 2:6
Pasobra SEÑOR ta duna sabiduria, ta for di su boka komprenshon i konosementu ta sali. Felis siman , blessing .
Prov 22:4
Hende ku tin rèspèt di SEÑOR i humildat, ta haña komo rekompensa: bida, rikesa i honor. Dios bendishona bo y un felis siman.


text:
Willemstad – 12 di òktober 2016 – Ofisina di Turismo di Kòrsou (CTB) konhuntamente ku Ministerio di Salubridat Públiko, Medio Ambiente i Naturalesa den wikènt tras di lomba a start ku e proseso pa drecha e playanan públiko den aria di Banda Abou ku a sufri daño despues di pasashi di orkan Matthew i tambe e bientu sùit wèst ku Kòrsou a hañ’é konfrontá kuné na komienso di siman pasá.
Un kontratista a kuminsá ku e trabou di limpiesa na e diferente playanan. E playanan ku ta forma parti di e proyekto di mantenshon aki ta: Playa Kalki, Playa Grandi (Playa Piskadó), Playa Fòrti,Playa Abou (Playa Kenepa Grandi), Playa Kenepa Chikí,Playa Jeremi,Playa Lagun,Playa Sta. Cruz,Playa Daaibooi,Playa Boca Sami iPlaya Wachi. Relashoná ku e trabounan di limpiesa ku ta ehersiendo na e playanan, ta bon pa públiko tene kuenta ku tin algun playa ku lo ta kompletamente aksesibel bèk dia 13 di òktober despues di mèrdia pa atardi. Ta trata aki di Playa Piskadó i Playa Daaibooi miéntras Playa Lagun, Playa Sta. Cruz i Playa Boca Sami ta parsialmente aksesibel i pa mèrdia/atardi lo ta kompletamente aksesibel. Playa Kenepa Grandi i Chikí lo ta aksesibel pa públiko entrante djabièrnè 14 di òktober parti mainta. A start mesora ku e proseso pa analisá e gastunan di reparashon di e mobilario ku tin ubiká na e diferente playanan manera palapa i bankinan.


text:
WILLEMSTAD – 15 di mart 2016 – Djasabra último e tim enkargá ku Operashon Siman Santu bou di kordinashon di Ofisina di Turismo di Kòrsou (CTB) a tene un tour di inspekshon komo preparashon pa e temporada di Siman Santu. E tim a hasi un rekorido na e diferente arianan turístiko ku ta forma parti di e operashon pa asina chèk e estado di esakinan i palabrá kon lo bai atendé ku e sitionan aki den kuadro di Operashon Siman Santu. E tim a konsistí di representantenan di: Kuerpo Polisial Kòrsou, Politur, Janthiel Security, Hawk Eye Security, GMN, AVB, Ambulans, Brantwer, Selikor, Warda Kosta i CTB. Durante di e tour a inspekshon e parti di limpiesa i seguridat na e diferente arianan.
E sitionan ku e tim a bishitá tabata entre otro: Directeursbaai, St. Jorisbaai, Playa Kanoa, Ascencion, Jankok, Libu (Bullenbaai), Playa Forti, Playa Kalki, Shete Boka, Knip Grandi, Knip Chiki, Jeremi i Sta Cruz. A topa ku arianan basta shushi ku mester keda limpia urgente. Partikularmente e kaminda ku ta dirigí pa St. Jorisbaai i esun ku ta dirigí pa Playa Kanoa ta hopi shushi. A konstatá shushi di kas, kura i di konstrukshon bentá den e arianan aki. Esaki sigur no ta kontribuí na e dushi pais ku nos ke biba ariba.
E aspekto di seguridat tambe ta unu ku a keda analisá na e diferente sitionan ku a bishitá. Manera ta konosí tin agentenan di seguridat ubiká na algun di e arianan turístiko. Pero ta konta tambe ku koperashon di nos komunidat pa yuda tira bista riba otro i tambe nos bishitantenan. Operashon Siman Santu ta tuma lugá den e siman di 23 pa 28 di mart 2016. Durante di e siman aki lo optimalisá e aspekto di seguridat i limpiesa na diferente atrakshon turístiko i playanan.


text:
Sientífikonan ta pidi siudadanonan i organisashonnan di Karibe nan opinion
E organisashon hulandes pa inventigashon sientífiko NWO (Nederlandse Organisatie voor Wetenschappelijk Onderzoek), kordialmente ta invitá siudadanonan i organisashonnan di e islanan Karibense, pa manda e preguntanan ku nan tin pa nan sientífikonan. Ku esakinan NWO ke traha un agenda ku e preguntanan di konosementu di mas importante pa siensia i komunidat. Ademas esakinan lo duna direkshon na investigashonnan sientífiko den añanan binidero.
Tin mester di por ehèmpel, mas investigashon pa loke ta trata koral òf kambio klimatológiko? Mester bini mas konosementu enkuanto desaroyo ekonómiko riba e islanan? Kua pregunta tin den mundu di enseñansa? Kua ta e preguntanan di mas preokupante riba tereno di alimentashon i salú?
Ku e inisiativa akí, NWO ke pa investigashonnan den futuro por konektá bon ku preguntanan aktual i desaroyonan den region di Karibe. “Konsientemente nos ta skohe pa presentá siudadanonan i organisashonnan e preguntanan akí, ya komo ku esaki ta duna un bista variá.” Señor Josef Stuefer, mènedjer di e programa di Karibe di NWO ta bisa.
Siudadanonan i trahadónan di organisashonnan na Aruba, Bonèiru, Kòrsou, St. Eustatius, St. Maarten i Saba por manda nan preguntanan te ku 15 di sèptèmber 2019, via e website CaribbeanResearch.nl. E enkuesta ta na tres idioma esta; hulandes, ingles i papiamentu. Esaki banda di ekperiensianan di e programa di investigashon di NWO pa Karibe, anto inventarisashon di proyektonan di konosementu ku ta kanando, fin di aña 2019 lo resultá den un Agenda di Konosementu pa region di Karibe.


text:
ORANJESTAD,Aruba
Minister Dangui Oduber ta sumamente contento y alavez orguyoso cu e resultadonan den turismo cu a wordo registra pa aña 2019 pa loke ta trata Turismo di nos pais. Turismo ta keda nos unico pilar economico y e driver principal di nos economia. Danki na turismo tin progreso economico y danki na turismo miles di persona na Aruba tin un entrada pa asina por mantene nan famianan. Aña 2018 caba e ser considera un di e mihor añanan de historia di Turismo pa nos pais. E cambio por wordo sinti den Turismo y tur e indicadornan ta papia pa nan mes.Turismo crusero a registra un aña record den aña 2018. Nunca antes den historia di pais Aruba e registra un cantidad di 815.161 pasahero crusero. Un aña sumamente exitoso pa Turismo crusero y mas cu logico esaki tambe a yuda contribui na nos economia.Aña 2019 no tawata diferente y sigur aña 2019 a kibra otro record den cantidad di turista crusero. Pa aña 2019 APA NV a registra un cantidad di mas di 830.000 turista crusero y di e forma aki ta surpasa e record di bishitante di anja 2018 cu tawata 832.001. Sigur un otro logro grandi pa APA y tambe pa pais Aruba. No solamente turismo crusero sino tur e otro indicadornan di turismo ta positivo pa aña 2019.Na momento cu tin otro aña exitoso asina esaki ta wordo sinti tambe pa tur esnan den e sector turistico. Turismo crusero ta contribui na un manera positivo na e entradanan cu ta wordo genera pa cada turista crusero. Aña 2020 lo bai bira un aña cardinal pa APA NV caminda tin varios desaroyonan grandi cu lo cuminsa. Tin e Proyecto di Port City cu lo bira un masterplan caminda lo tin un inversion di mas di $500 miyon di sector priva. APA lo inverti den upgrading di facilidadnan y asina percura pa por brinda un mihor servicio na nos bishitantenan. Den 2020 tambe ta importante pa menciona cu pa promer vez Aruba lo ricibi e crusero di Ritz Carlton. E crusero luhoso a pone Aruba riba su itenerario y esaki ta demostra e calidad di producto Aruba.Minister Dangui Oduber kier a gradici gerencia, staff y personal di APA NV pa e tremendo resultadonan aki. Tambe un palabra di gratitud pa ATA y tur cu a contribui y haci posibel pa tin un otro aña record den Turismo crusero.Tur e indicadornan di Turismo ta positive y esaki ta muestra cu e maneho di minister Dangui Oduber ta dunando resultado. Pa 2 aña consecutive tin crecemento riba crecemento cual ta un señal sumamente positivo pa nos Turismo.Turismo ta keda e driver principal di nos economia y ta keda demostra cu facts con exitoso esaki den e periodo di gobernacion aki.


text:
Pronóstiko di tempu pa Kòrsou i bisindario bálido te djaweps mainta 06:00 o.l., 10 di novèmber 2022.
Pronóstiko
Pronóstiko di tempu pa Kòrsou i bisindario bálido te djaweps mainta 06:00 o.l., 10 di novèmber 2022.
Kompilá: djárason 9 di novèmber 2022, 05:00 o.l. (09:00 UTC).
Tempu: Por lo general parsialmente i ku chèns persistente algun yobida pasahero riba nos region. E okurensia di yobida lo disminuí durante di dia awe.
Temperatura máksimo lo alkansá 29ºC i temperatura mínimo 24ºC.
Solo ta sali 06:31 i ta baha 18:08 o.l.
Bientu: For di direkshon variá i suak te moderá; forsa 1 te 3 (1 te 19 km/ora, 1 te 10 nudo).
Situashon general: Un atmósfera humedo ta keda faboresé formashon nubianan di desaroyá i move riba den region, aunke esaki lo ta ménos kompará for di e dos dianan anterior. Esaki lo trese algun yobida di karakter pasahero riba e teritorio lokal durante e próksimo 36 oranan. Chèns pa bos zona de bes en kuando ta keda presente. Mas aleu, un ola tropikal situá djis ost di Karibe lo transkurí nos region aserkando djabièrnè. Esaki lo proporshoná miho posibilidat pa desaroyo di nubianan un bes mas ku por trese algun yobida moderá riba Kòrsou.
Kondishon di laman: Por lo general trankil ku altura di olanan serka di 1 meter (3 pia). Na kosta nort temporalmente un poko brutu dor di efekto di resake.
Sistemanan signifikante di wer tropikal: Tormenta Tropikal Nicole ta move den direkshon wèst i ta premirá ku e lo aserká e parti di Florida. Ta premirá ku e sistema tropikal aki lo bira un orkan durante di dia awe. E siklon no ta un menasa pa Kòrsou.
Fenómeno spesial: Ningun.
Perspektiva te djabièrnè mainta: Nubianan lo oumentá un bes mas i awa lo kai riba varios parti di Kòrsou. Tambe e chèns pa welek i bos ta keda presente.
Meteorólogo: Correa.


text:
Tokante Nos
KEN NOS TA
10 di Desèmber 2019, un periodo di moratorio a ser deklará pa Banko Sentral di Kòrsou i Sint Maarten en konekshon ku e tenedonan di kuenta ku sèn di spar òf depósitonan di mas ku ANG 10.000,- riba nan kuentanan na Girobank N.V. Esaki kiermen ku Girobank a fris saldonan riba ANG 10.000,- i no tabata obligá pa hasi mas pagonan na e tenedonan di kuenta akí. E momento ei, Girobank tabatatin mas o menos 28.000 kuenta di kliente.
Aproksimadamente 8% porshento di su klientenan, ku ta responsabel pa mas o menos 2.200 kuenta bankario, a wòrdu afektá den un forma negativo dor di e desaroyo akí dor ku nan tabatatin un saldo mas grandi ku ANG 10.000,-. En realidat, e mayoria di e klientenan di Girobank tabata por a sigui usa nan kuentanan normalmente pa hasi i risibí pagonan. Penshonado nan tambe tabata por a sigui risibí nan pagonan mensual.
Lamentablemente, no solamente entidatnan grandi pero diferente kompanianan mas chikitu i fundashonnan tabata esnan den e 8% di afektadonan dor di e moratorio akí. Esaki a bira pió dor di e krisis di COVID ku a asotá Kòrsou 4 luna despues. Ministerio di Finansa di Gobièrnu di Kòrsou i Banko Sentral di Kòrsou i Sint Maarten a negoshá ku Gobièrnu di Hulanda pa yega na un solushon di likidashon ku lo paga bèk tur persona i mayoria empresa chikí i mediano ku tin un kuenta na Girobank.
Yabi pa e solushon akí tabata e kreashon di un Vehíkulo pa un Meta Speshal den mas lat den Desèmber 2020 pa resolvé e problema di pago pa klientenan di Girobank. E Vehíkulo pa un Meta Speshal akí ta wòrdu yamá GI-RO Settlement Holding N.V., GSH komo abreviashon.
Gobièrnu Insular di Kòrsou a risibí un fiansa di ANG 170 miyon di Gobièrnu di Hulanda. A kambio, GSH a risibí un fiansa di ANG 170 miyon di Gobièrnu di Kòrsou. E fiansa akí ta wòrdu usá pa realisá e pagonan na klientenan di Girobank te na un maksimo di ANG 1.2 miyon. A kambio, Girobank a entregá (duna) su portafolio di fiansa kompleto na GSH komo un pago pa e fiansa.
12 di Febrüari 2021, Korte di Primera Instansha na Kòrsou a konfirmá e valides i legalidat di e struktura akí. Despues den e luna di Aprel 2021, Girobank a kuminsá paga mas ku 2.000 depositante.
GSH ta kumpli ku un tarea singular i esenshal pa e isla di Kòrsou, i su obligashonnan pa ku e fiansa risibí di Hulanda, bou di strikto supervishon di Banko Sentral di Kòrsou i Sint Maarten. Den un periodo di por lo menos 10 aña, Gobièrnu di Kòrsou mester paga e fiansa akí bèk na Hulanda, i adishonalmente entradanan mester wòrdu optené for di e portafolio di fiansa pa asina por paga bèk institushonnan ku un saldo di mas di ANG 1.2 miyon na Girobank. Den e sentido akí, GSH tin 25 persona den servisio ku un solo meta: logra un maksimo rendimento riba e portafolio di GSH.


text:
Kòrsou a firma tratado di aviashon ku Bahamás.
A firma un tratado di aviashon ku Bahamás ku yama ‘Open sky policy’. Ta un maneho pa yega na akuerdo entre paisnan di manera ku por haña mas linea di aviashon na Kòrsou. Ministerio di VVRP di Minister Susy Camelia-Römer a firma e tratado. Den un próksimo bishita na Bahamás lo firma un tratado pa aviashon “Air Service Agreement”. Minister Camelia-Römer lo firma e tratado na nòmber di Reino Hulandes. Una bes esaki tuma lugá lo presentá e tratado na Konseho di Reino pa despues Parlamento di Kòrsou i Tweede Kamer na Hulanda duna aprobashon.
E akuerdo ku Bahamás ta unu “open sky”, kaminda paisnan ta liberalisá mas tantu posibel e operashon aéreo. Esei ta nifiká ku aerolineanan di Kòrsou por operá den direkshon Bahamás, via kualke punto di tránsito òf sigui pa kualke destinashon despues di sali for di Bahamás i vise vèrsa. Lo no tin restrikshon pa e kantidat di aerolinea òf ni frekuensia, kapasidat o tipo di operashon aéreo.
Den e último tres añanan Kòrsou a negoshá mas ku 30 akuerdo ku diferente pais pa krea mas posibilidat aéreo.